Forening kan fejre 30 år i Rampelyset - sn.dk - Allerød\nLaila Sørensen har været formand for Rampelyse i 15 år og tager hendes mand, Gunnar Vevest, med ned i foreningens lokaler på Kirkehavegaard.\nArtiklen: Forening kan fejre 30 år i Rampelyset\nForening kan fejre 30 år i Rampelyset\nAllerød - 29. november 2020 kl. 09:23\nAllerød Nyt møder seks medlemmer af Rampelyset i deres lokaler på Kirkehavegaard i anledningen af foreningens 30 års fødselsdag den 5. december.\nMedlemmerne kalder i dag Rampelyset for et værested for "førtidspensionister og andre pensionerede". Da Benny Christiansen og Henning Lorentzen (begge afdøde) startede den for 30 år siden, var den kun for førtidspensionister, men efter som de originale medlemmer overgik til at være "almindelige" pensionister blev der, ikke uden drama (det medførte blandt andet, at der blev skabt en udbryderforening), også plads til dem.\nI dag er langt størstedelen af de cirka 30 medlemmer "almindelige" pensionister. Rampelyset er opkaldt efter Charlie Chaplins film Rampelys (engelsk: Limelight) fra 1952.\n"Chaplin var selv en undermåler, der ville vise, at sådan nogle som ham godt kunne komme frem i rampelyset", fortæller Laila Sørensen, der har været Rampelys-formand i 15 år.\nDet er dagen før foreningens traditionelle julemarked, der som så meget andet grundet corona ikke bliver, som det plejer. Det betyder blandt andet ingen gløgg og æbleskiver. I det hele taget er der meget mindre hygge, end der plejer i Rampelyset grundet corona. Med de nye restriktioner måtte man i oktober nok en gang droppe aktiviteterne, der primært er at mødes og hygge på tirsdage og fredage\nDet manglende samvær kan mærkes for medlemmerne.\nDer var syltet rødbeder til den helt store guldmedalje til Rampelysets julemarked.\n"Jeg er kommet her, siden min mand døde i 2016. Det er svært at få tiden til at gå uden, og det er deprimerende for mig, for jeg går ikke til andet. Det frisker mig op at komme her og snakke med andre," siger Inger Madsen.\nGlad for styregruppen\nRampelyset er med hendes egne ord Laila Madsens hjertebarn. Men formanden er glad for, at hun har fået mere mod- og medspil siden Mette Gustafsen, Alice Nielsen og Elin Jensen trådte ind i styregruppen for et par år siden.\n"De tænker selv og kommer med sjove, kreative forslag", siger Laila Sørensen.\n"Fx med at lave de hjemmelavede kreative ting, vi plejer at have til julemarkedet," siger styregruppens Alice Nielsen.\nDe håber på et godt fremmøde til morgendagens julemarked, men der bliver af gode grunde ikke propfyldt, som der plejer.\nDen 30 års fødselsdagsfest er udskudt, men der bliver holdt en fest, når coronarestriktionerne ophæves, garanterer Rampelys-medlemmerne.


Nr. 37 Januar 2010\nBestyrelsen er nu på banen igen efter en pause på grund af en del sygdom m.v. og vi er ved godt mod og har fortsat kampgejst til fordel for føddernes ve og vel. Vi har lagt nogle planer for fremtiden, der bl.a. går i retning af mere information på Internet-hjemmesiden, og vi vil arbejde på at opnå bedre uddannelser for fagfolk når det gælder fødder.\nForeningen for Fodsundhed afholdt ordinær generalforsamling den 29. april 2009 i Valby Kulturhus.\nFøddernes Vennemøde eller mere korrekt: Konferencen om Fremtidens Fodsundhed d. 6. november 2008 var uden sammenligning den største event i foreningens liv. På en eftermiddag i auditoriet på Gentofte Hospital blev der holdt elleve foredrag om emnet for mere end 150 tilhørere.\nDe elleve foredragsholdere repræsenterede en imponerende række offentlige institutioner, sygehuse og universitetsafdelinger herunder Gentofte Hospital, Herlev Hospital, Steno Diabetes Center, Panum Instituttet med Institut for Folkesundhedsvidenskab og Anatomisk Institut, University College Sjælland samt Danske regioner. Desuden direktøren for Lund Sko i Horsens og endelig samtids-satiritøsen Anne-Marie Helger.\nKonferencen havde mediernes bevågenhed og blev refereret og/eller omtalt i Politiken, TV2 Godmorgen Danmark, TV2 Lorry, Metroexpres, DR P1, DR P2, og DR P3, Sjællands Radio, Ritzau og Fodterapeuten\nI spektret af fodsundhed og forebyggelse af fodsygdomme kom foredragsholderne ind på fodens belastninger både normale og sådanne som overskrider tolerancen, på sko og hjælpemidler som kan aflaste og understøtte, men også selv være problemet, på diabetes som truende folkesygdom med store konsekvenser for fodsundheden, på vigtigheden af en tidlig opsporing og indsats over for unødige overbelastninger og egentlige fodsygdomme, og endelig på vigtigheden af et godt og effektivt samarbejde mellem de forskellige aktører i sundhedsvæsnet fremmet og understøttet af fornuftige aftaler mellem det offentlige og de involverede personalegruppers fagforeninger.\nIndlæggene ved konferencen blev optaget på video og efterfølgende refereret i foreningens medlemsblad Fodnoter i dets januar nummer.\nSelvom vi synes, vi kan være tilfredse med forløbet og omtalen, må jeg dog i dag konstatere, at fødderne totalt mangler i regeringens forebyggelseskommissions nylige beretning og anbefalinger. Forslaget om rygeforbud har taget hele opmærksomheden. Det kunne være ligeså relevant med et forbud mod sindssygt udformede sko. Problemet med forebyggelsestiltag er jo, at de uundgåeligt breder sig langt ind i det, vi opfatter som den private sfære. Et rygestop, tvungent eller frivilligt, vil dog i høj grad bedre føddernes forsyning med ilt og ernæring og dermed også føddernes kroniske sygdomme.\nVed de sidste to års generalforsamlinger har jeg omtalt et dataudtræk, foreningen har fået hos Østerbroundersøgelsen vedr. smerte og ømhed i fødderne hos forskellige aldersgrupper af kvinder og mænd. Afslutningen af denne undersøgelse har trukket længe ud. Nu har vi i sidste uge modtaget den sidste statistiske beregning på et vigtigt spørgsmål, som er nødvendigt for afslutningen. Til de tidligere refererede forhold, at smerter i fødderne hænger sammen med forhøjet vægt, forhøjet blodtryk, rygning, alderssukkersyge, samt at kvinder er mere udsatte end mænd, kan jeg i dag tilføje, at gener og smerter også hænger sammen med livsstilsforhold som træthed, modløshed og udbrændthed samt risiko for en tidligere død.\nFodkonferencen og udtrækket af Østerbroundersøgelsen har været de to større emner for foreningen i min formandstid. Nu kommer der en udskiftning i bestyrelsen og dermed en ny orientering af dens virke. To medlemmer stiller ikke op til genvalg: Tove Larsen og Lennart Hallgren. De takkes hermed for deres mangeårige og solide og entusiastiske arbejde i bestyrelsen.\nEfter formandens beretning var der en kort debat om foreningens virke og der blev udtrykt tilfredshed med aktiviteterne.\nKontingentet blev vedtaget som uændret.\nForeningens bestyrelse fik en ny sammensætning, idet foreningens kasserer gennem mere end 20 år Tove Larsen tidligt havde meddelt, at hun ikke ønskede genvalg. Det samme gjaldt for foreningens mangeårige og flittige sekretær Lennart Hallgren, der af personlige årsager ikke kunne afse den nødvendige tid. Begge fik en stor tak og blomster for de mange års arbejde for fodsagen. I stedet blev Poul Ejnar Jensen og Heini Koefoed indvalgt.\nBestyrelsen har senere konstitueret sig og består herefter af:\nBent R. Nielsen, formand\nFinn Bojsen-Møller, næstformand\nPoul Ejnar Jensen, sekretær\nKarin Hansen, suppleant\nInge Buhelt har fra slutningen af 2009 påtaget sig kassererfunktionen uden for bestyrelsen.\nTræk af den fodformede skos historie\nEfter generalforsamlingen holdt foreningens afgåede sekretær et meget inspirerende foredrag med titlen: Træk af den fodformede skos historie. Det blev en meget bevægende og personlig gennemgang af ”Hallgrens” kamp gennem tiderne for at udbrede kendskabet til den eneste rigtige funktionelle sko og ikke mindst forståelsen for brugen af funktionelt fodtøj på føddernes betingelser. Foredraget blev heldigvis optaget på video og vil evt. senere kunne vises ved et forenings-arrangement. En stor tak til Lennart Hallgren.\nForeningens tidligere kasserer Tove Larsen har efter sin afgang sendt os sine tanker, som vi iler med at viderebringe:\nSe venligst næste side\nEn tid til alt – en tid til at komme – en tid til at gå. Efter 23 år synes jeg, at tiden er kommet for mig. Men inden vil jeg gerne fortælle kort om, hvordan foreningen for Fodsundhed startede.\nEt nej fra en minister i form af en fotokopi af et lovforslag, som tilkendegav, at tilskud til fodbehandling ikke kunne lade sig gøre. Det var dette nej, der skulle ændres til et ja. Kunne han da ikke forstå, at man da ikke bare kan fejlbehandle patienter (for mange røntgenstråler, en hospitalslæges vurdering) med smerter til følge, der kun kan lindres ved behandling af en kyndig fodterapeut. Det koster penge resten af livet. Men det syntes han åbenbart også var patientens problem. Det synes jeg ikke, og det kom han heller ikke til at synes. Men det tog 10 års kamp med diverse folketingsmedlemmer og Sygesikringens Forhandlingsudvalg.\nJeg viste min fodterapeut svaret. Hun rådede mig til at ringe til forretningsføreren i Landsforeningen af statsautoriserede Fodterapeuter. Hun var enig og foreslog dannelsen af en patientforening. Det blev til mange møder og endte med en stiftende generalforsamling den 31. maj 1986.\nDet har været spændende i bestyrelsen i Foreningen for Fodsundhed og jeg har fået et ja: nemlig tilskud til arvævspatienter. Men det tog altså 10 år, og jeg håber, at det ikke stopper ved arvævspatienter.\nJeg er glad for at have været med til endnu en konference, den tredje i rækken, i november 2008. Det gik over al forventning med næsten 200 deltagere. Det var et større program, men med hjælp fra to tidligere bestyrelsesmedlemmer, Inger Kjær Larsen og Alice Højrup, både før og efter konferencen. gik det fint.\nTak til bestyrelsen, som jeg nu – samtidig med Lennart Hallgren - er gået ud af. Vi har haft et ualmindeligt godt samarbejde, som jeg vil savne.\nMed venlig hilsen Tove Larsen\nIndmeldelse i Foreningen for Fodsundhed samt bestilling af informationsmateriale kan ske via foreningens hjemmeside www.fodsundhed.dk, eller hos Inge Buhelt, Kabbelejevej 27 B,\n2700 Brønshøj Tlf.: 38 60 65 80, E-mail: inge@buhelt.dk\nAnsvarshavende redaktør for FODNOTER: Bent R. Nielsen,\nDianavej 3, 3660 Stenløse, tlf. 33 93 22 40.


Registrér dine hovedpineanfald\nGiv besked, hvis du får blodfortyndende medicin\nDu skal have symptomlindrende behandling af din kroniske migræne med botulinum type A toxin. Behandlingen har til formål at reducere det antal dage, hvor du får hovedpine. I nogle tilfælde kan den også reducere styrken af de tilbageværende hovedpineanfald. Effekten af behandlingen holder som regel i 3 måneder. Herefter skal behandlingen gentages.\nDet menes, at behandlingen blokerer for sanseindtrykket i en nervetråd, når den sender smertesignaler. Derved blokerer behandlingen indirekte for udviklingen af migræneanfaldet. Det er dog endnu ikke fuldt ud klarlagt, hvordan behandlingen virker.\nDen første behandling med botulinum toxin gives i samråd med en læge. Herefter vil behandlingen hovedsageligt blive givet af en sygeplejerske.\nVed behandlingen indsprøjtes ganske små mængder medicin 31 steder i musklerne omkring dit hoved, din nakke og dine skuldre. Hvis dine smerter er værre i et bestemt område af hovedet, får du muligvis flere indsprøjtninger i dette område. Behandlingen varer cirka 15 minutter, men der er lagt ekstra tid ind til samtale.\nHvis du oplever god effekt af behandlingen, tilbyder vi dig behandling med faste mellemrum, typisk hver 3. måned. Hvis du ikke har effekt efter 2 behandlinger, skal behandlingen revurderes.\nDu kan ikke få behandling:\nhvis du har betændelse i det område, hvor behandlingen gives fx svær acne\nhvis du tidligere har haft en allergisk reaktion på botulinum toxin\nVi gennemgår effekten af behandlingen ved hvert besøg. Derfor er det vigtigt, du registrerer dine anfald i en såkaldt hovedpinekalender.\nGiv os besked, hvis du er i blodfortyndende behandling, da en sådan behandling kan give større blå mærker under behandlingen.\nDe mest almindelige bivirkninger er hævelse, blå mærker, smerter ved stikkestederne, feber og influenzalignende symptomer, hængende øjenlåg, lokal muskelsvaghed og muskelsmerter. Oftest forsvinder bivirkningerne efter kort tid.\nI meget sjældne tilfælde kan der opstå udtalt muskelsvaghed, synkebesvær og lungebetændelse, fordi medicinen spreder sig til andre dele af kroppen. Oplever du dette, skal du kontakte din egen læge eller Lægevagten. Du skal også søge læge, hvis du får nældefeber, der medfører hævelse på halsen, hvæsende vejrtrækning og åndedrætsbesvær.\nHar du spørgsmål til din behandling, eller har brug for at ændre en tid, kan du ringe til sygeplejerskerne.\nTlf. 97 66 22 58 / 97 66 09 73


Slut med vandkaos\nKlimatilpasningsprojekt der skal forebygge store oversvømmelser.\nSe videoen - og bliv klogere på hvad projektet går ud på\nKlimatilpasningsprojekt skal tilbageholde vand svarende til 4 gange vandmængden i Vandkraftsøen oven for byen. Herved kan vandgennemstrømningen gennem byen styres, så åen ikke oversvømmer store dele af midtbyen.\nDer er meddelt VVM tilladelse til projektet, der skal sikre værdier for over 4 mia kr. Der er mange interesser i spil i form af natur, landskab, vandløbstilstand, fiske- og faunapassage og kulturarv.\nDet projekt, som er besluttet, er en balance imellem alle disse interesser. Læs mere om projektet under spørgsmål og svar\nEfter et omfattende arbejde med at identificere mulige indsatser for at lave naturtiltag for den natur, som risikerer at blive påvirket af projektet, ligger der nu en plan klar. På grund af indkomne klager over VVM-tilladelsen, afventer projektet afgørelse i Miljø- og Fødevareklagenævnet\nVVM-tilladelsen er afslutningen af den offentlige miljøvurdering (VVM-forløb). VVM-tilladelse fastsætter de vilkår projektet skal overholde. Desuden skal flere myndighedstilladelser indhentes før første spadestik til anlægsbyggeri kan tages. Det drejer sig for eksempel om dispensationer efter naturbeskyttelsesloven og tilladelse efter vandløbsloven\nVVM-tilladelse til Klimatilpasningsprojekt meddelt\nHolstebro Kommune har den 12. juli 2021 meddelt VVM tilladelse til klimatilpasningsprojekt for bedre oversvømmelsessikring af Holstebro by. Klagefristen er udløbet.\nKlimatilpasningsprojekt - VVM-tilladelse\nVVM tilladelsen er med meddelt som den overordnede og rammesættende tilladelse til projektet som skal sikre mere end 700 ejendomme og værdier for 4,3 mia kr i mod oversvømmelser fra Storåoplandet.\nVVM tilladelsen fastsætter de overordnede vilkår til projektet ift anlæggenes etablering og drift, samt fastlægger de rammebestemmelser som skal sikre natur og miljø mod væsentlige konsekvenser af anlægget.\nSom en del af vilkårene skal Holstebro Kommune etablere 8 ha erstatningsnatur og 33 ha naturkompenserende foranstaltninger svarende til en indsats der dækker 57 fodboldbaner. Indsatserne er målrettet den natur som fjernes ved anlæggelse af dæmning og den natur som i øvrigt påvirkes ved vandmagasineringen, herunder særligt målrettet den mest sårbare natur.\nDu kan i boksen ”Grundlag for afgørelse om VVM-tilladelse” finde alle de bagvedliggende og tilhørende dokumenter. I filmen ”Slut med Vandkaos” kan du se fortællingen om projektet og på kortet kan du se området projektet berører.\nGrundlag for afgørelse om VVM-tilladelse\nVVM-redegørelse - Klimatilpasning af Holstebro Midtby\nTillæg til VVM-redegørelsen\nUndersøgelse af oversvømmede rigkær ved Grydholt\nTvis Klosterruin - VVM klimasikring Holstebro\nTilstandsvurdering af kulturmateriale fra Tvis Kirkegård\nDe Kulturhistoriske Museer 20.938 Tvis kloster – Prøvegravningsrapport\nResumenotat - offentlig høring af VVM Redegørelsen\nLæs mere om projektet under spørgsmål og svar\nSådan styres sluserne\nDenne lille tegnefilm fortæller om styreprincipperne for drift af klimatilpasningsanlæggets slusesystemer ved Vandkraftsøen og i ådalen øst for motorvejen.\nRisikostyringsplan for Holstebro by\nHolstebro midtby er udpeget til risikoområder for oversvømmelser. Det forpligter kommune til at have en Risikostyringsplan. Risikoområdet udgøres i hovedtræk af centrale områder omkring Holstebro centrum på begge sider af Storå.\nkeyboard_arrow_up Sidst opdateret 28. april 2021 af Carina Kirk Thalund


Baby sortiment, ved din side fra deres første dage | Eau Thermale Avène\nIntet er mere sensitivt end din babys hud. Den er stadig sart, og den har endnu ikke fuldt ud udviklet sit naturlige forsvar og beskyttende rolle. Du bør derfor være opmærksom på at respektere hudens sensitivitet, så den ikke bliver udsat for risiko fra irritationsfremmende produkter, hårdt vand, kulde og vind og friktion fra for groft tøj ...\nVores Cicalfate-, XeraCalm A.D-, Cold Cream-, solbeskyttelses- og Avène Termalkildevand-serier er formuleret med høj tolerance, så vi har en løsning, der perfekt imødekommer alle dit barns hudbehov – fra hygiejne til mere specifik pleje. Kort sagt, alt hvad du behøver for at give dit barn den blødhed og blidhed, det fortjener.\nTil din babys hudbehov\nMEGET TØR HUD MED TENDENS TIL KLØE\nEffentiv creme til at berolige babyers hud\nSkræddersyede formler designet til sart, kløende hud\nFor tør til meget tør babyhud med tendens til atopisk eksem og kløe står vi fra de allerførste dage klar med XeraCalm A.D-serien. Produkterne har høj tolerance og virker øjeblikkeligt på kløe, samtidig med at de hjælper med at styrke din babys hudbarriere.\nOplev vores musthave til velvære\nModvirke og pleje af bleudslæt\nVi elsker de dyrebare små øjeblikke, som vi deler med vores baby på skiftebordet ... så dem lader vi ikke ødelægge af bleudslæt.\nDit lille barns hud er dækket af skoldkopper. Gå ikke i panik. Hvis du tager de rigtige forholdsregler, er generne mindre og der dannes færre ar.\nPLEJE AF IRRITERET BABYNUMSE\nCicalfate+ Repairing Protective Cream & Absorbing Repair Spray\nBeroliger øjeblikkeligt små hudirritationer hos babyer\nGenopbygger huden efter 48 timer1\nVi står klar fra de allerførste dage med XeraCalm A.D-serien til at berolige babyhud med tendens til irritation og rødme. Produkterne fremmer genopbygningen af hudens øverste lag og modvirker bakteriespredning, hvilket giver en blød og sund hud.\nAt fremme genopbygning af huden\nEn ultrasikker formel med den højeste beskyttelse\nEn meget vandafvisende formel, så du kan nyde sommeren i fuld sikkerhed\nTil babyers hud, som er meget tynd, ultrasensitiv og sårbar over for UV-stråler og blåt lys: Vi står klar fra de allerførste dage takket være Intense Protect 50+. Vores nye ultraeffektive solbeskyttelse garanterer en bred solbeskyttelse, så dit barn og dets hud er beskyttet.\nOpdag den ideelle beskyttelse til børn\nEn babys hud er meget mere sart end vores. Dens barrierefunktionen er endnu ikke optimal, dens gennemtrængelighed er større, dens pH-værdi er mindre sur ... Derfor kræver den en skræddersyet pleje udviklet med høj tolerance.\nJeg leder efter det rette baby-produkt til\nvælgAt berolige hudenAt berolige og genopbygge irriteret hudAt beskytte huden mod solenAt nære og beskytte huden mod eksterne påvirkninger\nVORES EKSPERTISE I BABYERS VELBEFINDENDE\nDin babys hud har brug for al din opmærksomhed og en masse blidhed\nMed vores ekspertise kombineret med vores fokus på sikkerhed og effektivitet har Avène Dermatological Laboratories altid været ved din side for at tage sig af dine små børns sensitive hud.\nTyndere, mere gennemtrængelig, skrøbelig og sårbar: Derfor har babys hud brug for endnu mere opmærksomhed. Derfor har vi udviklet beroligende og trygge hudplejeprodukter, der i overensstemmelse med farmaceutiske standarder er specielt tilpasset babyers sårbare hud.\nVores produkter med højt indhold af Avène Termalkildevand og dets enestående egenskaber er\nudviklet med et minimum af ingredienser;\nudvalgt på grund af deres mildhed og høje tolerance;\nog testet under pædiatrisk og dermatologisk kontrol.\nMed garanti for, at der kun anvendes sikre og sunde formuleringer, er det eneste, du skal gøre, at forkæle dit barn. Fra de allerførste dage i deres liv tager vi os af alt andet for at sikre deres huds sundhed og velvære. .\nHvorfor har vi brug for hudplejeprodukter, der er tilpasset babyers hud?\nDet er vigtigt at vide, at en babys hud er meget mere sart end voksnes:\nHudens forskellige lag er tyndere: Barrierefunktionen er endnu ikke fuldt udviklet.\nHudens gennemtrængelighed er meget stor, og derfor har barnet ofte problemer med tørhed.\nHudens pH-værdi er mindre sur, hvilket kan gøre huden mere tilbøjelig til at blive irriteret.\nProduktionen af melanin er meget lav, hvilket gør huden meget sårbar over for UV-stråler.\nHvordan vælger du dine babyprodukter?\nFølgende af vores serier er blevet testet under pædiatrisk og dermatologisk kontrol og er perfekt tilpasset specifikke behov i babyers hud: Avène Termalkildevand Spray, Cicalfate, XeraCalm A.D, Intense Protect 50+ og Cold Cream.\nProdukterne i disse serier er formuleret med et minimum af ingredienser for at sikre perfekt tolerance. Deres formuleringer er garanteret uden alkohol og farvestoffer og de har indeholder alle de unikke egenskaber, der kommer fra den mest naturlige ingrediens: Avène Termalkildevand.\nMin baby har bleudslæt. Hvad skal jeg gøre?\nHvis der opstår rødme i bleområdet, skal du vaske dit barns numse med et mildt produkt med en pH-værdi, der svarer til kroppens egen, f.eks. XeraCalm A.D. Brug Replenishing Cleansing Oil, og tør derefter området grundigt.\nBrug derefter lidt Avène Termalkildevand Spray for at forstærke den beroligende virkning.\nAfslut med at påføre Cicalfate+ Cream for at berolige og fremme genopbygningen af irriteret hud. I tilfælde af at rødmen er opstået som følge af en væskende læsion, skal du vælge Cicalfate+ Absorbing Repair Spray.\nHvis du er i tvivl, kan du spørge apoteket til råds.\n¹Undersøgelse af tolerance og effektivitet under dermatologisk, pædiatrisk og gynækologisk kontrol af 248 personer med overfladisk hudirritation, 2 påføringer om dagen i 21 dage.


SDM Process_4 - Center for Fælles Beslutningstagning\nNår graden af fælles beslutningstagning skal måles, er det vigtigt at have fokus på, i hvilken udstrækning patienten oplevede at være involveret i beslutningsprocessen.\nTil at måle, i hvilken udstrækning patienten oplevede at være involveret i beslutningsprocessen, kan anvendes SDM Process_4. SDM Process_4 består af fire spørgsmål, hvor fokus er på centrale elementer i fælles beslutningstagning: Fordele og ulemper ved de enkelte valgmuligheder samt patientens præferencer. Det anbefales, at SDM Process_4 anvendes umiddelbart efter samtalens afslutning for at minimere recall bias.\nMåleredskabet kan anvendes både til forskning og til mere rutinemæssig monitorering af behandlingskvalitet.\nSDM Process_4 er udviklet af en forskergruppe ved The Massachusetts General Hospital, Boston, USA, ledet af professor Karen R Sepucha. Spørgeskemaet er oversat til dansk og sprogligt valideret af læge og Ph.d stud. Stine Rauff Søndergaard i samarbejde med Cand. scient san. Louise Baad Ellekjær og Center for Fælles Beslutningstagning. Oversættelsen er ikke psykometrisk valideret.\nDu er velkommen til at anvende den danske version af SDM Process_4 (pdf)\nI hvilken type samtale?\nSMD Process_4 kan anvendes efter en samtale, hvor der er blevet truffet en beslutning om udredning, behandling eller pleje. Ligeledes kan redskabet anvendes efter en samtale mellem alle typer sundhedsprofessionelle og alle typer patienter.\nØnsker du at vide mere om SDM Process_4 kan du søge mere viden ved Health Decision Sciences Center (ekstern link)\nFor mere viden om den danske oversættelse er du også velkommen til at kontakte Stine Rauff Søndergaard.


Palæstina slæber Israel for international straffedomstol | Arbejderen\nPalæstina slæber Israel for international straffedomstol\nAnklager om krigsforbrydelser\nPalæstina står klar med et anklageskrift mod Israel for krigsforbrydelser, når selvstyret 1. april bliver medlem af Den Internationale Straffedomstol.\nIsraelsk hær dræbte 578 børn mellem én måned og 17 år i Gaza i sommeren 2014. Her børn i Khan Yunis, der den 26. februar leger i en ødelagt bil ved siden af ruinerne af deres hjem, som blev ødelagt under Israels 50 dage lange krig.\nFOTO: Said Khatib/AFP/Scanpix\nDen 1. april vil palæstinenserne fremlægge de første anklager mod Israel for krigsforbrydelser ved Den Internationale Straffedomstol (ICC). På netop denne dag bliver det palæstinensiske selvstyre formelt medlem af ICC.\nEt af de første vigtige skridt vil blive at indgive en klage mod Israel ved ICC den 1. april angående krigen i Gaza.\nMohammed Shtayyeh, PLO\n– Et af de første vigtige skridt vil blive at indgive en klage mod Israel ved ICC den 1. april angående krigen i Gaza og bosættelsesaktivitet, siger Mohammed Shtayyeh, der er medlem af PLO's højeste ledelse, eksekutivkomiteen.\nKan undersøge krigsforbrydelser\nDen Internationale Straffedomstol kan få mandat fra FN til at undersøge krigsforbrydelser, forbrydelser mod menneskeheden og folkedrab.\nRom-statutten er det juridiske grundlag for ICC. Statutten har som mål at stille personer, der har begået alvorlige forbrydelser som folkedrab, krigsforbrydelser og forbrydelser mod menneskeheden, til ansvar.\nICC har hovedkvarter i Haag, Holland og er en såkaldt uafhængig international organisation, som ikke en del af FN-systemet.\nICC får sine udgifter dækket af stater, frivillige bidrag fra regeringer, internationale organisationer, enkeltpersoner og virksomheder.\nI januar meddelte ICC, at domstolen ville tage hul på en indledende undersøgelse af Israels handlinger siden juni sidste år. Det vil også omfatte krigen i Gaza, hvor omkring 2200 palæstinensere blev dræbt, heraf størstedelen civile.\n68 israelske soldater og fem civile israelere blev dræbt i Gaza-krigen.\nIsrael er rasende over, at palæstinenserne vil bringe landets krigsførelse op i ICC.\nVreden har blandt andet resulteret i, at den israelske regering tilbageholder skat for mange millioner dollars, som den opkræver på vegne af det palæstinensiske selvstyre i Ramallah, og som skulle have været udbetalt.\nIsrael indefryser palæstinensisk skat\n03. mar. 2015 - 09:24 03. mar. 2015 - 14:28\nDen 8. juli 2014 angreb Israels hær den besatte Gaza-stribe.\nEn permanent våbenhvile blev indgået den 26. august.\n2138 palæstinensere blev dræbt under angrebet.\nHeriblandt var 578 børn mellem én måned og 17 år.\nMindst 11.100 blev såret, heraf 3374 børn, 2088 kvinder og 410 ældre.\n73 procent af de dræbte palæstinensere var ifølge FN civile.\n68 israelske soldater og fem civile israelere blev dræbt, heraf én thailænder.\n450 israelske soldater og 80 civie israelere blev såret.\nEn tredjedel af alle hospitaler i Gaza blev beskadiget.


Køb Call of Duty: WW2\nVend tilbage til det 20. århundredes mest ikoniske krig og den dramatiske kulisse, der oprindeligt var inspiration for den populære Call of Duty-spilserie – og som nu kommer til en ny gaming-generation.Drag ud på en intens rejse gennem et krigshærget Eur…\nVend tilbage til det 20. århundredes mest ikoniske krig og den dramatiske kulisse, der oprindeligt var inspiration for den populære Call of Duty-spilserie – og som nu kommer til en ny gaming-generation.\nDrag ud på en intens rejse gennem et krigshærget Europa, hvor du og dine soldaterbrødre kæmper i frihedens navn, mens verden trues af tyranni. Du kan også spille sammen med dine venner online og opleve en separat, historiedrevet samarbejdskampagne.\nDrag ud på en isnende, mørk og mystisk rejse gennem en snefyldt bayersk landsby i Mittelburg, Tyskland, i et forsøg på at genfinde uvurderlige kunststykker, der er blevet stjålet af Aksemagterne – men vær på vagt, for denne landsby holder på en dunkel hemmelighed og nøglen til en ubegribelige kraft.\nHæsblæsende action på jorden\nOplev den helt nye War Mode, hvor spillerne skal samarbejde for at besejre fjenden. Denne narrative multiplayer-oplevelse tager spillerne med til en række ikoniske slag under 2. Verdenskrig, hvor de allierede og aksemagterne strides i holdbaserede angrebs- og forsvarsmissioner.\nDivisions omdefinerer fuldstændigt, hvordan du investerer i din multiplayer-karriere. Du skal vælge mellem fem ikonsike divisioner fra 2. Verdenskrig, der hver har specifik træning og våbenfærdigheder, og som forstærker din individuelle spillestil, mens du dominerer fjenden.\nHeadquarters er en helt ny, strategisk oplevelse i Call of Duty: WWII. Her kan du dyste, tjene belønninger, vise dine bedrifter og få forbindelse til venner. Som noget helt nyt i Call of Duty forvandler Headquarters den populære multiplayer og den måde, du interagerer med spillet og andre spillere på.\nDu kan varme op på Firing Range, vise dit værd i 1-v-1 Pit, se Call of Duty live som e-sport i Theatre, bemande AA-kanonerne og meget mere i et dedikeret socialt rum.\nAction, Første person-skyder


> Gode råd til pleje af smykker\nINDEN DU TAGER DIT SMYKKE I BRUG, BØR DU LÆSE DENNE ”FOLDER” MED VIGTIGE INFORMATIONER: SMYKKER SKAL BEHANDLES NÆNSOMT, KÆRLIGT OG MED OMTANKE.\nGuldsmykker slides med tiden. 8 karat smykker er mest udsatte for forandring. Dine guldsmykker bør derfor med jævne mellemrum pudses op af din guldsmed.\nSølvsmykker kan oxidere, og syren fra sved kan visse typer medicin og i varme perioder gøre smykkerne sorte. Rengør derfor jævnligt smykkerne og puds med en imprægneret pudseklud.\nEr en overfladebehandling som med tiden slides af. Alle overfladebehandlede smykker skal bruges med omtanke for at bevare glansen.\nPerler er et organisk materiale, der ”suger” til sig! Brug derfor jævnligt en blød klud til at fjerne rester af sved, creme, sæbe eller urenheder. Perler tåler ikke parfume, hårlak etc. Og kan i visse typer medicin, der udskilles gennem huden. Snoren som perlerne er trukket på kan blive mør, så det anbefales at den efterses en gang om året.\nHVORDAN BØR JEG PLEJE MIN URKASSE OG REM?:\nMetalarmbåndsure bør vaskes forsigtigt i vand. Hvis det er meget beskidt, så brugen tandbørste med lidt mild sæbe og børst snavset væk. Til sidst vaskes sæben af og uret tørres grundigt med en blød klud. Hvis dit ur ikke er vandtæt, bør du være ekstra forsigtig og ikke få vand på urkassen. Urkassen bør rengøres forsigtigt med en fugtig, blød klud og eftertørres.\nEn stram læderrem mod huden gør, at der ikke kommer nok luft under remmen og i værste fald kan det medføre udslæt på håndleddet. Om sommeren bør læderremmen være løsere for at undgå at den absorberer for meget sved. Bliver remmen våd tørres den nænsomt med en blød klud. Når du tager dit ur af, så husk at det ikke må lægges direkte i en lukket beholder, da det skal dampe af. Undgå direkte sollys da remmen kan miste farven.\nDiamanter skal jævnligt renses for at bevare glansen. Brug smykkerens og fælg anvisningen eller bed din guldsmed om rense dine smykker. Andre sten, som opaler, rav, koraller, turkiser og smaragder er meget skrøbelige og skal behandles nænsomt. Undgå stød.\nHvidguld er en legering af guld der er blevet overfladebehandlet, så smykket får en skinnende ”hvid farve”. Dette slides af og bør jævnligt overfladebehandles.\nGODE RÅD TIL PJELE AF DINE SMYKKER:\nTag altid dine smykker af når du vasker hænder, går i bad, dyrker motion, laver køkkenarbejde, laver fysisk arbejde of hver aften inden du går i seng.\nRengør dine smykker efter anvisning og få dem jævnligt efterset hos guldsmeden.\nDit smykke slides ved almindeligt brug og du skal være opmærksom på, at slitage og skader opstået som følge af forkert brug/mishandling ikke omfattet af garantien.


Man bliver jo bidt af det. :) : Play:Right Forum\nForum : Off-topic : Man bliver jo bidt af det. :)\nMan bliver jo bidt af det. :)\nException Skrevet 26/05-16 00:56\nHej kære nostalgikere, samlere og gamere.\nJeg er ny her så jeg ville lige droppe et par linjer iht. hvem jeg er, samt hvor lang tid jeg har været tilhænger af verdens fedeste hobby.\nNavnet er Martin, og jeg er for nyligt flyttet til det midtjyske. I den forbindelse så står der flyttekasser op og ned med alskens gaming-relateret gøgl; det er helt sjovt at støde på ting man ikke har set i lang tid, men for pokker hvor er der meget der skal pakkes ud. :D\nJeg har allerede stiftet bekendtskab med nogle få brugere herinde, hvilket har været enormt hyggeligt.:)\nJeg er i dag 31, og har vel været samler siden jeg fik min NES i slutningen af 80'erne. Hjernedød som jeg var (ung og uvidende) byttede jeg desværre min elskede NES + tilhørende spil for en Sega MegaCD der også kom med nogle spil; en sjælden gang i mellem ligger jeg stadig søvnløs over denne handling. :D\nDerudover så består min samling i dag mest af Xbox 360, PS2, og Dreamcast titler. Foruden dem så har jeg også lidt GC, PSP, og Nintendo DS spil.Jeg er så småt ved at bygge min samling herinde allerede, deraf titlen på topic "man bliver jo bidt af det" :), men har en del at uploade endnu.\nJeg var i mine helt unge dage stor fan af PC gaming kulturen, og har i den forstand, ligeledes en masse PC spil. Er der andre herinde som også dyrker/har dyrket PC gaming i ældre dage? :)\nDette var blot en smule om mig. Det forekommer som et fedt sted herinde, og jeg håber at få nogle hyggelige bekendtskaber.\nFancyPants Skrevet 26/05-16 01:19\nVelkommen til, Martin!\nBåde til Play:Right, men også til det midtjyske. :)\nJeg har stadig de par konsoller jeg voksede op med fra 8-bit og frem, men nu er det næsten udelukkende min PC der bliver brugt når jeg spiller derhjemme.\nVil ikke helt beskrive mig selv som samler. Jeg samler vist mest på spil jeg husker fra barndommen, for nostalgiens skyld (naturligvis med plads til undtagelser).\nEr helt sikker på, at jeg allerede efter en uge ville hade mig selv, hvis jeg nogensinde så meget som overvejede at sælge/skille mig af med nogle af maskinerne.\nmillennium Skrevet 26/05-16 10:06, rettet 26/05-16 10:07\nVelkommen til samler-manien og dens sociale fordele. Når cartridge-depotet vokser ud over husets grænser, er der desværre ikke en hjælpe-linje at ringe til og dine bedste venner har altid flere spil end dig. :-D\nJeg har (endnu) ikke NES, fordi min barndom havde Commodore malet på sig. Første konsoller var faktisk en GameGear (som jeg stadig har - nu med nye caps) og en SNES (som jeg stadig har, men fik graphic glitches).\nJeg har (gen)erhvervet en C64 på et loppemarked. Faktisk præcis den samme model og årgang jeg havde som barn.\nJeg synes det danske retro-gaming-marked er meget konsol-fokuseret. Hvilket ikke er en 100% dårlig ting, men det kunne være fedt hvis markedet også havde mere C64, Amiga, old school Mac/PC spil og lign. Der er sket en koncentrering, så f.eks. gamle Mac spil og Infocom spil især er landet i USA.\nJa, jeg samler, men har valgt samle-regler så det begrænser sig.\nSamler C64 spil, gerne kassette, men skal være CIB og i god stand. Og de skal have affektionsværdi.\nSamler SNES, men min must-buy liste er stort set klaret. Alt derudover ville være fråds.\nSamler på Sierra Online spil, helst fra EGA perioden. Kan være en udfordring at finde velholdte udgaver til en rimelig penge.\nOg samler lidt på gamle Lucas Arts spil og andre Amiga spil som har affektionsværdi.\nException Skrevet 27/05-16 00:18, rettet 27/05-16 00:19\nHej begge to, og tak for jeres reply. :) I mit tilfælde er det lige 180. :) Jeg har været ekstremt PC orienteret da jeg var yngre - hold op hvor er der røget mange penge den vej, både på spil, men ligeledes bunker af hardware - men nu (måske pga. alderen), så finder jeg mest komfort i bare at smække mig i sofaen og fyre op for en af konsollerne. :D Vi (mine brødre og jeg) er også opvokset med en relativt trofast C64. Vi havde dog kun båndstation til den, så mange gange var det 50/50 om man nu også kom til at spille i første hug. :) Kan huske at man kunne købe båndspil til C64 for 19,95 kr. i supermarkedet. Købte Batman for den sum. :D Mht. Sierra spil, så er det ikke det jeg har gjort det store i. Jeg har King's Quest VII som det eneste, hvilket også var meget sjovt. Det er dog VGA/SVGA så hvidt jeg erindrer.:)\nmillennium Skrevet 27/05-16 09:12\nJa, men kan blive bidt af det. :) Pas på, det kan tage overhånd (og jeg er langt fra den værste samler).\nOg på er tidspunkt overvejer man også hvordan indboforsikringen dækker, men det er nok en god ting med foto-dokumentation...\nException Skrevet 27/05-16 15:29\nFlot samling. :)\nMht. indboforsikring så er det yderst relevant, skulle man ligge inde med bestemte sjældne eksemplarer, eller blot være i besiddelse af et par stykker velholdte SNK titler.\nMin relativt lille samling er heller ikke noget mod nogle af de "heavyweights" der frekventerer siden, men ikke desto mindre er den min, og jeg har passet godt på den. :)\nNB. beklager hvis billederne fylder meget.


Andreas - Iværksætter Debatten Amino\nAndreas følger endnu ingen virksomheder på Amino Bizz\nIværksættere under 20 år.\nAndreas anbefaler disse feeds\nDisse brugere abonnerer på indlæg fra Andreas\n26 år fra Viborg\nAndreas finder du også her:\nEr en ung gut på 20 år, fra Viborg, med stor interesse for iværksætteri. Jeg startede min første virksomhed som 15-årig, som var en webshop der solgte iPhone tilbehør. Virksomheden blev stiftet d. 01-04-2011 og hed 'iBixen', solgte virksomheden d. 01-03-2012, da markedet blev for det blev uoverskueligt.\nDen 26-06-2012 stiftede min Partner og Jeg en webshop, ved navn Style Guy. I starten var det meningen at Vi skulle sælge accessories til mænd, men efter noget tid fik Vi ombestemt os. I stedet for valgte Vi at begynde og sælge skjorter, slips, seler og butterflies samt tilbehør dertil. Den 15-01-2014, solgte Vi webshoppen, fordi Vi vil i gang med nye projekter.\nDen 20-06-2013 godt ét år efter at min Partner og Jeg stiftede Style Guy, startede Jeg alene et nyt projekt ved siden af Style Guy. Projektet er også et online projekt, men dog ikke en webshop igen. Men det handler alligevel om webshops, Jeg er nemlig begyndt at tilbyde billig webshop opsætning. Det går ud på, at Jeg opsætter webshops for kunder som ikke selv har viden indenfor det. Tag et kig på Min hjemmeside www.Andiie.dk, der finder du priser, referencer og andet information.\nEr der noget du har lyst til at vide, eller har du spørgsmål. Så er du mere end velkommen, til at sende Mig en privat besked.\n01/04-2011 - Jeg startede med at sælge iPhone tilbehør, som alle andre.\nDaniel Poulsen skrev: Min indbakke siger...\nMyndig og det hele\nMin indbakke fortalte mig at jeg skulle sprede god karma, så... Tillykke!\nDet kan godt være du er Viborg fan, men du er nu cool nok :-)\nAndreas svarede på Hjælp til webshop i Teknik, hosting & e-handelsløsninger.\nAndreas svarede på Hjælp til woocommerce i Internet/E-business hjælp div..\nAndreas svarede på DBA pakkelabel med omdeling?? i Fragt, logistik, betaling & service.\nAndreas svarede på Import fra USA / UK - Hvordan med VAT? i Import & Eksport Hjælp - Få den her.\nAndreas svarede på Hvilken skal jeg vælge til ny hjemmeside og webshop? i Online marketing & salg på webshops & websites.\nAndreas svarede på Hvem kan du anbefale i stedet for MEEBOX.NET i Cafe og hygge.\nAndreas svarede på Kan jeg sende en pizzabakke som et brev? i Hvordan starter jeg selvstændig virksomhed?.\nAndreas svarede på Webshop-projekt ødelagt IGEN. Overvejer Dandomain-shop. i Internet/E-business hjælp div..\nAndreas svarede på Opstart af reparationshjemmeside :-) gode råd modtages! i Giv mig feedback på mit website/webshop.


Tips til disse flødekartofler med pikantost\nHvad serverer man til fløde kartofler med pikantost?\nSom billedet viser så kunne jeg spise dem som de er, så lækre er de. Men ellers så er oksecuvette i ovnen et lækkert bud.\nJeanne jensen\tpå 21. august 2020 ved 18:14\nLækkert mad flotte billeder du viser man bliver hel lækker sulten?❤?\nJuliaOlsen\tpå 21. august 2020 ved 20:02\nTusind tak – det varmer så meget! kram\nPernille B\tpå 20. februar 2021 ved 11:23\nMega gode kartofler! – lavede dem til farserede porrer og familien elskede det.\nJuliaOlsen\tpå 23. februar 2021 ved 12:15\nIna Stavnager\tpå 29. oktober 2021 ved 16:24\nJeg har lavet dem nogle gange, og det er helt klart min yndlings opskrifter på flødekartofler.\nNu vil jeg dog forsøge at spare lidt kalorierne, mon de så kan laves på madlavningsfløde?\nJuliaOlsen\tpå 30. oktober 2021 ved 10:05\nJeg har aldrig prøvet at lave opbagning på madlavningsfløde, men mon ikke man kan det? Evt. kan du skifte 500 ml fløde ud med mælk, så den er lavet på mest mælk – det burde kunne gå fordi det er opbagning – evt. med 1 eller 2 tsk mere mel i opbagningen 😀


Videnskursus i netværk og social inklusion (Aarhus) — Socialstyrelsen - Viden til gavn\nForside > Aktiviteter > Unge > Videnskursus i netværk og social inklusion (Aarhus)\nVidenskursus i netværk og social inklusion (Aarhus)\nPå kurset i netværk og social inklusion er der fokus på at styrke og udvide din viden om netværk og det at deltage i ligeværdige fællesskaber som vigtige elementer i at trives. Kurset er målrettet indsatser for borgere i risiko for eller i hjemløshed, når det handler om at etablere eller genetablere socialt netværk – også når det er konfliktfyldt.\nKurset er relevant for medarbejdere, som arbejder med borgere i risiko for eller i hjemløshed.\nKurset giver dig opdateret viden om, hvordan netværksarbejde kan være en central del af ind-satsen med at fremme social inklusion af borgere i risiko for eller i hjemløshed. Netværket kan være et socialt sikkerhedsnet og medvirke til at under-støtte menneskelig trivsel.\nviden om, hvordan du kan forstå netværk og arbejde med at etablere og genetablere net-værk i samarbejde med borgeren\nviden om civilsamfundet, og hvordan du kan forstå og arbejde med frivillige fællesskaber.\nKurset er relevant for medarbejdere, som arbejder med borgere i risiko for eller i hjemløshed, herunder medarbejdere på boformer eller kommunale medarbejdere med en koordinerende funktion. Kurset henvender sig både til myndighedssagsbehandlere og leverandører fx kontaktpersoner til unge, mentorer, CTI-/ICM-medarbejdere og andre bostøttemedarbejdere, støttekontaktper-soner, sociale viceværter med mere.\nBEMÆRK: Kurset er en forudsætning for at deltage i metodekursus i familiemægling og netværk.\nLæs mere og tilmeld dig til videnskurset her


Smidstrup - BPI - 2-5 efter 0-3 ved halvleg - Bredstrup-Pjedsted\nSmidstrup - BPI - 2-5 efter 0-3 ved halvleg\nBPI vandt idag det meget vigtig bund og lokalopgør mod Smidstrup fuldt fortjent. Dermed har vi sendt Smidstrup ned i serie 4, om BPI skal følge dem dermed, afgøres i den koommend uge, hvor BPI møder Vester Nebel/Øster Starup på tirsdag og lørdag hjemme mod LB/Fb, som er en en sammenlægning mellem Lunderskov og Fynslund.\nBPI have idag en storspillende Tobis Zentio også de andre. Tobias lavede vaskeægte hattrick i 1 halvleg, det første mål efter 5 min på en flot fristilling af Ramon Dias og det næste efter en fin fristilling af Mads Dahl første gang rundede Zentio målmanden, denne gang afdriblede han 2-3 forsvare og udplacerede målmanden, det samme gentog sig kampens 37 minut, hvor Stig Andersen glimrede spillede Tobias fri og igen stensikker scoring og 3-0. Men smidstrup er aldrig slået og det blev 1-3 efter 10 minutter i 2 halvleg på et flot skud i målhjørnet. Men ak og ve - 3 minutter senere, blev en lang bold fra BPi spillet ned mod Smidstrup hjørneflag og målmanden var på vej ud efter den, sandelig om ikke Tobias jagtede bolden og fik den taget fra målmanden og sikkert sendte bolden i det tomme mål næsten fra hjørnesparksflaget - en eventyrlig scoring, selvom det var dårligt af målmanden. Samme Tobias var ikke færdig med at drille og udspille Smidstrup det blev 5-1 efter en flot frispilning fra Ramon Dias og denne gang afdriblede Tobias forsvaret og målmanden udenfor straffesparksfeltet og kunne i ensom majestæt løbe bolden i det tomme mål. En magt demonstration - og Tobias kunne træt - lade sig udskifte kort efter. Smidstrup fik reduceret til 5-2 og havde faktisk flere chancer i kampen, som glimrede blev reddet af vores assisterede målmand Christian Svendsen, som virkelig har spillet 3 flotte kampe, mens Dunner har været i karantæne. Ja Svendsen havde en kanonredning da det stod 2-0. Ellers var holdleder Anders Johansen virkelig stærk på backen idag og også Ramon Dias og Sten Andersen spillede en fin kamp.\nNu er det heldigvis op til BPI selv om, vi skal redde os i serie 3, kan vi vinde 2 kampe mere - er vi sikker på at undgå kvalifikationskamp vil jeg tro, og en sejr på 2 mål over LB/FB på lørdag på hjemmebane, så er vi sikker på mindst en kvalifikationskamp. Så kan LB/FB ikke nå os, da vi vil være bedre end dem i indbyrdeskamp.\nDet bliver en spændende afslutning, efter som sagt en flot og fortjent sejr idag over Smidstrup, på en fin holdindsat , men altså med Tobias Zentio i særklasse. 5 mål på 7 forsøg.\nSenest opdateret: 6. June 2021


Bryllup Information – Fotograf Tina Liv\nYay I har booket Jeres bryllupsfotograf\nFørst og fremmest Kæmpe stort tillykke med jeres beslutning om at blive viet, det er en super spændende tid I går i møde.\nFor det andet så vil jeg gerne sige Tusind Tak for tilliden I har vist mig ved at booke mig som jeres fotograf på den store dag.\nHer på siden finder I en masse information & tips til at få de bedste billeder fra dagen.\nMåske er der en masse I allerede ved, måske I får lidt brugbar input til enkelte ting på dagen, eller måske I aldrig har været til et bryllup - og så fald vil det hele formentlig være super brugbart for jer.\nNederst på siden vil I se et spørgeskema. Dette spørgeskema er hvad vi gennemgår til formødet. Når vi nærmer os formødet må I hjertens gerne udfylde og sende spørgeskemaet til mig. Det er ikke sikkert alle punkter er relevante for jer, og de punkter der ikke er springer I bare over.\nNår I skal udfylde spørgeskemaet så sørg for at I har afsat tid til at nå gennem det hele på een gang. I kan nemlig ikke gå tilbage og fortsætte da det ikke gemmes fordi siden her er en generel info side for alle mine brudepar.\n“It is a curious thought, but it is only when you see people look ridiculous that you realize just how much you love them”\nDagen opdelt i emner\nNedenfor kan I læse lidt om de forskellige dele af dagen, samt hvad fotografen laver bag kulissen på de tidspunkter.\nForberedelsen er en helt speciel tid på dagen. Her er forventningerne og følelserne et stort virvar i maven.\nDe fleste er omgivet af nære relationer de ønsker at dele tiden her med.\nNogle vælger også at det er her morgengaverne åbnes i fred og ro.\nHVAD LAVER FOTOGRAFEN BAG KULISSEN\nDenne tid er stille og rolig hvis minimum tiden på 2 timer er sat af til det.\nJeg starter altid med at fotografere kjole, sko og tilhør for sig selv.\nDe ting jeg gerne vil have i kassen er dele af hårstylingen, dele af make-up samt når kjolen skal på.\nUdover up ovenstående bruger jeg tiden på at skabe relation til dem der er tilstede, og vænne jer til at der er et kamera i hovedet på jer. Tilvænningen hjælper jer i sidste ende med at være mere afslappet foran kameraet.\nDesuden er dette også rigtig godt for børn der lige skal se folk lidt an. De kan få lov at vænne sig til mig uden at der er tusind andre mennesker eller oplevelser de skal forholde sig til på samme tid.\nVær obs på at jeg, som fotograf, skal være på vielsesstedet lidt før gæsterne ankommer så brudekjolen og alt tilbehør skal gerne være på før jeg kører mod vielsesstedet.\nFirst look kan være en god ide for dem der ikke har så meget tid om eftermiddagen, eller som gerne vil have et intimt øjeblik med hinanden hvor følelserne kan få frit løb, før vielsen.\nFirst look er kort og godt at I ser hinanden før vielsen og vi laver jeres portrætter her. Som regel aftales der sted og tid for dette, og hvordan I ønsker arrangeret I skal se hinanden første gang er helt op til jer.\nDet jeg oplever mest er at din bedre halvdel venter et bestemt sted (ligesom kirken), og når alle er klar vil du komme gående bagfra hen og give et prik på skulderen hvorefter I må se hinanden.\nNår der er styr på følelserne går vi videre og laver jeres portrætter i området omkring.\nMin fineste opgave her er koordineringen af det første kig.\nJeg vil være på stedet og få styret hvor I skal være og hvornår vi sætter igang. Når det sker vil jeg holde mig i baggrunden og bare fange øjeblikkene der opstår mellem jer.\nHerefter bryder jeg ind, og vi går videre til portrætterne.\nFor dem der ikke vælger First Look vil vielsen være det første kig til hinanden, og dette er ligeså følsomt som First look.\nGæsterne ankommer løbende til stedet, og som regel er gommen ankommet til kirken cirka 30 minutter før vielsen går igang.\nHer skal brystbuketterne sættes på - der er en sikkerhedsnål i disse, og de skal placeres på venstre jakke"flap" lidt over lommen.\nGom & forlover(e) vil på et tidspunkt stå ved alteret og vente på bruden.\nNår bruden ankommer gøres kjole osv klar i våbenhuset og de sidste indåndinger af nervøsitet trækkes her. Ved indgangen går bruden på venstre side af sin far, eller den hun bliver ført op af gulvet af.\nDet er utrolig vigtigt indgangen foregår stille og roligt.\nSelve ceremonien kan godt være forskellig fra sted til sted, nogle steder er der ingen kys og andre steder er der både ringudveksling og kys. Dette er noget I aftaler med præsten.\nNår I er viet er der plads bytteri. Så gommen kommer over og sidde ved siden af bruden.\nUdgangen skal, ligesom indgangen, også foregå stille og roligt. Der er dog den ændring at bruden nu går på gommens højre side.\nNår jeg ankommer til kirken tager jeg et billede af selve kirken inden der er gæster over det hele. Desuden får jeg hilst på gom og forlover.\nJeg tager en snak med kirketjeneren om reglerne om fotografering i kirken, og dette gør jeg igen med præsten når vedkommende ankommer. Det er utrolig vigtigt at følge de anvisninger man får fra dem, da det afføder godt samarbejde og jeg vil efterfølgende være velkommen tilbage i kirken som fotograf.\nDet er vigtigt I har haft en snak med præsten omkring fotograferingen inden dagen - så I får afstemt jeres ønsker med vedkommende. Nogle gange får I desværre ikke lov til fotografering under vielsen, og hvis det er tilfældet kommer jeg ikke til at lave smugbilleder. Jeg skal, som professionel, følge de regler jeg får givet.\nJeg fotograferer uden flash i kirken, og bevæger mig kun rundt når sangene er igang. Dette for at forstyrre mindst muligt.\nDe billeder jeg går efter ved vielsen er indgang + udgang, selve ceremonien, riskast efterfølgende og stemningsbilleder generelt ved lykønskninger.\nPortrætterne giver jer mulighed for at have et stille øjeblik på en hektisk dag. De fleste par nyder at de har denne time hvor de lige kan falde ned og bare være sammen for en lille stund.\nDet er jer der vælger hvor portrætterne skal tages. Det I skal være obs på er at finde et sted som også har skyggesteder i tilfælde af stærk sol.\nVed ønske om flere lokationer skal I være obs på køretiden, der spiser af jeres fotograferingstid.\nDet er en god ide at have paraplyer med i bilen, just in case vi får en lille byge. En lille en gør ikke så meget, men voldsomt vejr er ikke sjovt at blive fotograferet i og her tager vi stilling på dagen til hvad vi gør. Det er dog altid en god ide at have en plan b i baghånden.\nHvis I har børn med til familieportrætter er det en god ide at have en ekstra person med, som så kan køre igen når børnene er færdige.\nMit job under portrætsessionen er at få en så afslappet stemning som muligt. Der er rigtig mange der føler sig akavet foran kameraet og derfor prøver jeg så vidt muligt at få stemningen i vejret.\nJeg guider undervejs og fortæller hvad jeg gerne vil have fra jer. Dette gør jeg helst så I fremstår naturligt, selvom det er poseret.\nJeg er meget ligeud og hvis der er noget der ikke fungerer så siger jeg det og får rettet det.\nI skal ikke være bange for at I får super poserede opstillinger hele vejen igennem. Jeg går efter det naturlige udtryk med naturlige følelser - også selvom jeg styrer hvor I kommer til at stå.\nReceptionen er ofte en hyggetid med mingling før festen starter om aftenen. De fleste vælger at skære bryllupskagen for under reception.\nDet er også under receptionen at eventuelle gruppefotos tages, og nogle par har endda tid til at pakke nogle gaver ud.\nNår I snakker med receptionsstedet om kagen så vær obs på at få placeret kagen på et bord hvor der er luft rundt om hele vejen. På den måde kan gæsterne se hvad der foregår og jeg kan fotografere kageskæringen uden at stå klemt op af en væg i forsøget på at fotografere jer.\nDer sker rigtig mange ting for mig ved receptionen.\nJeg skal have styr på hvem toastmasteren er, så jeg kan aftale tidspunkt for gruppefotos og aflevere en seddel med de grupperinger der skal tages.\nDesuden skal jeg snakke med feststedet så jeg får en "fotografbase" i festsalen eller lige ved siden af. Her skal jeg også have hentet computer osv ind så jeg er klar til festen. Denne base fungerer som min helle, når jeg skal loade kort, spise, eller give gæsterne en pause fra mit kamera.\nUdover ovenstående skal der tages stemningsbilleder af gæsterne der er med. Der skal fotograferes kagen, kageskæring, borddækning, pynt og det er også under receptionen jeg fotograferer ringe og buket, hvis dette er et ønske.\nGruppebilleder skal gerne tages uden afbrydelser, så det kører og der er en rød tråd i udtrykkene på billederne. Meget ofte skal der også taget et stort gruppebillede med alle gæsterne før de skal til bords.\nMange par ønsker gruppefotos af gæsterne.\nJeg anbefaler gruppefotos fremfor parfotos for at styre tiden men også fordi der er bedre dynamik og grin i grupperinger.\nJeg anbefaler at I sætter jer ned og tænker over hvilke grupperinger I ønsker på dagen. Der skal afsættes 2 minutter pr gruppering. Hvis I insisterer på parfotos er det selvfølgelig muligt her skal I ligeledes afsætte 2 minutter pr par, og I skal ligeledes lave en liste med parrene der skal fotograferes.\nDesuden bliver der også taget et stort gruppefoto med alle gæsterne, hvis det ønskes. Der skal afsættes 10 minutter til dette billede. Alt efter lys og vejr er et godt tidspunkt for dette billede altid cirka 20-30 minutter inden I går til bords.\nJeg har som regel garderet mig med toastmaster her.\nEller en gæst der kender alle.\nJeg finder et bestemt sted disse billeder skal tages og har min liste liggende ved mig. Toastmaster sørger for at gæsterne kommer hen til stedet løbende, og jeg krydser dem af løbende når de er fotograferet.\nJo længere tid gæsterne er om at være på pletten - jo længere tid tager gruppebillederne, så det er super vigtigt at toastmaster er god til at få lavet en lille kø hos mig.\nDet store gruppebillede med alle gæsterne vil som regel blive taget lidt oppefra, og det er vigtigt at jeg kan låne en god stige på stedet så jeg kan komme op i højden. Det er ikke alle feststeder der har lige gode områder til sådan et billeder der kræver god plads, men vi får det bedste ud af det.\nHer stopper jeres indflydelse, hvis man kan sige det sådan.\nHvertfald er det her toastmasteren tager over og jeres detalje planlægning stopper. Det er vigtigt I vælger en toastmaster der er god til struktur og samarbejde. Vedkommende er nemlig mellemleddet til både musik, køkken og fotografen.\nAftenen skal i faktisk bare nyde fuldt ud. Jeres pligter afslutter med brudevalsen og herefter er det bare at give den gas på dansegulvet og i baren.\nUnder planlægning med feststedet er det en god ide at få snakket om bordplaceringen for jer. Jeg anbefalder at I UNDGÅR at sidde med et vindue i ryggen.\nFesten er ren stemningsbilleder for mig.\nJeg fotograferer ikke når I spiser, men går af og til runder i lokalet for at se om der sker noget spændende.\nDet er utrolig vigtigt at jeg har en base enten i festlokalet eller lokale lige op til uden en lukket dør. Jeg skal kunne reagerer super hurtigt når jeg hører der sker noget.\nSom regel spiser jeg hovedret når I også gør, da det er der jeg har den største pause på dagen.\nNår tiden kommer til brudevalsen koordinerer jeg tid med toastmaster, da jeg skal nå at opstille mine videolamper så jeg har noget lys at fotografere i. Disse lamper vil stå i 5-10 minutter efter valsen, og bliver så pakket væk.\nNår lamperne er pakket væk vil der være mere mørkt i rummet og med det lys band eller dj har medbragt. Jeg vil her fotografere et mix af normale flash billeder og festbilleder hvor jeg trækker bevægelserne.\nNår jeg har nogle festbilleder i hus pakker jeg alt mit grej i bilen, og kommer herefter ind og siger tak for i dag til jer.\nHvordan kunne en tidslinje for dagen se ud?\n12.30 Ankomst vielse gæster\n14.00 Afgang fra vielse\n14.30 Reception Start for gæsterne\n15.15 Brudepar ankomst reception\n17.30 Til Bords\nHvad sker der efter bryllupsdagen?\nHer kommer en kort beskrivelse af hvad der foregår efter jeres bryllupsdag.\nSjov bonus info:\nEn tommelfingerregel for bryllupper er at antallet af timer der fotograferes i skal ganges med 3 for at få timeantallet for selve sortering og redigering.\nDer tages rigtig mange billeder på jeres bryllupsdag.\nNogle gange dubletter så lukkede øjne undgåes, så der ligger rigtig meget efterarbejde i fotografering af et bryllup. Sorteringsarbejdet sættes stille og roligt i gang i ugen efter brylluppet, alt efter hvordan min arbejdsuge ser ud.\nSorteringsarbejde kører over flere runder.\n1. runde består af at fjerne og slette test-billeder, billeder med lukkede øjne, fejl-skud mm.\n2. runde sker under redigeringen hvor billeder der måske er over- eller undereksponeret frasorteres.\n3. runde sker under eksporteringen af billederne, hvor story-linen for jeres dag bliver fuldendt.\nHvor langt der nåes denne uge afhænger af antallet af andre opgaver der er i kalenderen.\nRedigeringen er altid spændende.\nDer startes ud med at afteste redigeringsstile på både stemningsbilleder og portrætterne for at finde ud af hvad der giver jeres billeder de bedste udtryk. Har I på forhånd givet udtryk for hvilken redigeringsstil I er mest til springes dette punkt over, og jeg kan gå direkte til redigeringsdelen.\nEksempler på redigeringer ses i bryllupsgalleriet.\nHvis I ønsker at lade mig være den afgørende part i denne del, vil jeg teste redigeringerne, og hvis jeg synes begge stile passer til jer vil jeg give jer muligheden ved at vise jer eksempler.\nAlle billeder vil altid få en farveredigering OG en sort/hvid redigering. På den måde kan I selv vælge om det er det ene eller andet I vil vise frem, eller have hængende på væggen.\nNår alle billeder er redigeret og eksporteret vil I modtage et galleri med alle billederne i. Dette galleri skal bruges til at udvælge billeder til jeres bryllupsalbum.\nAlt efter travlhed vil I nogle dage efter modtage download links med jeres billeder.\nI modtager både printfiler + Facebookfiler, begge dele optimeret til det de skal bruges til.\nI travle perioder kan der gå helt op til 2 måneder før I kan få jeres billeder, men jeg prøver selvfølgelig at få alt igennem systemet så hurtigt som muligt. Hvis I har en bestemt deadline der skal nåes til noget bestemt skal jeg gerne vide det allerede ved formødet, da jeg skal strukturere mine dage efter det.\nHvad er printfiler?\nPrintfiler er filer i fuld opløsning. Det er disse filer I skal bruge når I skal have lavet print, takkekort, vægbilleder etc.\nHvad er Facebok filer?\nFacebook filer er i lav opløsning. Disse filer er lavet til deling på sociale medier. De fylder ikke så meget som printfiler, og egner sig ikke til print - så vær opmærksom på at du vælger de rigtige filer til print.\nFacebook filer har som regel en tilføjelse i filnavnet der hedder _copy.\nHvordan får jeg download links?\nJeg sender download links via en hjemmeside der kaldes wetransfer.com. Her har jeg en professionel konto.\nI vil som regel få flere download links. Disse er delt op i printfiler farve, printfiler sort/hvid, Facebook filer farve & Facebook filer sort/hvid.\nHvordan opbevarer jeg bedst mine filer?\nDet er en god ide at gemme en kopi af jeres billeder på en ekstern harddisk eller i skyen hvis I har noget abbonement til det. Filerne fylder dog en del når alt er samlet, så vær sikker på I har plads nok.\nViser du vores billeder online?\nJeg har brug for at kunne vise billeder løbende til nye kunder, da dette jo er virksomhedens levegrundlag.\nDette står også i mine vilkår og betingelser, som godkendes ved booking.\nJeg håber selvfølgelig I har forståelse herfor, eftersom I også bookede mig på baggrund af at kunne se tidligere kunders billeder.\nJeg holder selvfølgelig billeder tilbage der skal gives i gave en bestemt dato, ligesom jeg ikke fremviser boudoirbilleder uden aftale.\nKan vi få hjælp til udvælgelse af billeder til albummet?\nDet kan I ihvertfald.\nHvis I gerne vil have hjælp mødes vi i mit studie og snakker om hvad I gerne vil fremvise af dagen - hvad er vigtigt, og hvad er mindre vigtigt.\nVi kigger også her på økonomi, hvis I gerne vil tilkøbe flere sider til albummet.\nDesigner du vores album?\nNår billederne er udvalgt til jeres album går jeg igang med at lave et designudkast til jer. Når jeg har udkastet klar får I tilsendt en pdf fil som I skal kigge igennem. Hvis I ønsker rettelser, eller måske tilføje eller skippe nogle billeder melder I tilbage med det.\nI har mulighed for 3 omgang rettelser, herefter koster det 125kr pr nyt design der skal laves.\nVed godkendelse skal I være sikre på at I har kigget alt igennem. Når albummet først er godkendt og afsendt til trykkeren er det point of no return, og skal der laves et nyt album vil det være med ekstra betaling.\nKan du levere takkekort?\nJeg kan sagtens levere takkekort.\nJeg har et par forskellige leverandører jeg kan trække på, så kontakt mig endelig hvis det er noget I er interesseret i.\nDesigner du takkekort?\nLigesom album, så kan jeg også designe takkekortet.\nHvis I har fået lavet noget speciel design til jeres bryllup, som skal gå igen på takkekortene, skal jeg dog have dette tilsendt.\n“You don't marry someone you can live with - you marry someone you cannot live without”\nHer kommer spørgeskemaet vi skal igennem før dagen\nIndsæt email på den af jer der har den oprindelige kontakt med Fotograf Tina Liv.\nHvilken dato har I booket Fotograf Tina Liv?\nHvis I har børn, list da venligst børnene med navn, køn & alder.\nHvad elsker I mest ved hinanden?\nHvis I har valgt at få forberedelserne fotograferet, list da venligst begge adresser.\nHvem vil være tilstede ved forberedelserne? (list venligst begges "gæster" med navn, relation & alder)\nHvis der er booket make-up artist/stylist, angiv venligst navn + klokkeslæt for ankomst af vedkommende, hvis det er ude i byen list venligst adresse og tidspunkt for din ankomst.\nHar I valgt lave First Look?\nJa Nej Måske, ved det ikke endnu\nHvis I har valgt at lave First Look, skriv da venligst klokkeslet & adresse for dette.\nHvornår starter vielsen?\nHvilken type vielse er det?\nSkriv venligst adressen på vielsesstedet.\nEr der andre bryllupper før eller efter samme sted?\nHvem står for oppyntning ved vielsesstedet?\nEr der en speciel relation til personen der vier jer?\nHvem følger bruden op? (angiv venligst navn & relation)\nHvem er forlover? (angiv venligst navn & relation)\nVil der være brudepiger/drenge/børn?\nHvis der er brudepiger/drenge/børn, list da venligst alle med navn, relation & alder.\nSkal brudepiger/drenge/børn gå op sammen med bruden?\nMå der fotograferes under vielsen?\nJa, der er frit slag Ja men du må ikke gå op til alteret Ja, men kun fra en siddeplads Ja, men kun indgang og udgang Nej Ved det ikke endnu\nØnsker I et billede af jer ved alteret efter vielsen? (evt med børn eller brudepiger/drenge/børn)\nJa Nej Nej det vil vi hellere have ude foran kirkedøren så alle gæster har mulighed for også at få et mobilfoto af os.\nMå der kastes med ris?\nJa der er ingen restriktioner Ja men først ude på parkeringspladsen Nej\nEr der arrangeret en sanger eller andet under vielsen? (hvis det er en overraskelse til din udkårne, send mig da en hemmelig mail)\nEr der arrangeret speciel kørsel fra vielsesstedet? (skriv venligst hvad, og hvis det er en overraskelse så send mig en hemmelig mail)\nHvornår ønsker I at fået taget jeres portrætbilleder?\nHvor vil I gerne have portrætterne af jer som brudepar taget?\nØnsker I portrætter af jer hver især, alene?\nØnsker I billeder af ringe & buket?\nSkal børn fotograferes sammen med jer under portrætsessionen?\nHar I nogle specielle DIY ting på dagen Fotograf Tina Liv skal være opmærksom på?\nHvornår starter receptionen?\nHvor mange gæster forventer I til receptionen? (inkl. jer selv)\nHvornår serveres der velkomstdrink?\nAngiv venligst adresse på receptionsstedet.\nEr der børn tilstede ved receptionen?\nVil der være skæring af bryllupskage under receptionen?\nHvis der serveres bryllupskage under receptionen, hvornår er den så planlagt til?\nEr der gæster ved receptionen der ikke deltager i festen?\nØnsker I et stort gruppebillede med alle gæsterne? (der skal afsættes min 10 minutter)\nØnsker I mindre gruppeportrætter? (f.eks med nærmeste familie, veninderne samlet, kollegerne samlet, gutterne samlet etc Der skal afsættes 2 min pr gruppe)\nØnsker I par billeder af gæsterne? (der skal afsættes 2 min pr par)\nJa Nej, vi ville hellere bruge tiden på gruppefotos og stemningsbilleder Måske, ved det ikke endnu\nAngiv venligst adressen på feststedet\nHvornår går I til bords?\nHvem er jeres toastmaster? (skriv venligst navn & relation)\nHvor mange gæster forventer I til festen? (inkl. jer selv)\nVil der være børn tilstede ved festen?\nJa Nej, kun vores egne Nej, slet ikke Måske, ved det ikke endnu\nMå anretterbordene ved feststedet fotograferes?\nDanser I traditionel brudevals eller alternativ?\nTraditionel Alternativ Et mix af traditionelt og alternativt Vi ønsker ikke at danse brudevals\nMå sløret rives?\nJa Ja, jeg har dog købt et "rive-slør" til formålet Nej Måske, ved det ikke endnu\nSkal buketten kastes?\nHvis brudebuketten skal kastet, hvornår vil det cirka være på dagen?\nStrømpebånd - er der planlagt et specifikt set up med dette eller følger I bare gæsternes råben efter det?\nVi følger gæsternes råben efter det Vi har lavet et specifikt set up med det Jeg ønsker ikke at bære strømpebånd\nSkal gaverne pakkes ud på dagen? - Og i så fald hvornår?\nHar I booket en videograf?\nHvis I har booket en videograf, hvem har I booket?\nHvis I har booket videograf, hvor lang tid er vedkommende booket?\nList jeres tidslinje op for dagen. (f.eks 12.30 vielse, 14.30 reception start, 15.00 bryllupskage etc etc)\nEr der noget specielt i familierelationerne Fotograf Tina Liv skal vide?\nHar I et pinterest board med poseringer af brudepar I godt kan lide?\nHar I en hjemmeside i forbindelse med jeres bryllup?\nHar I nogle spørgsmål til Fotograf Tina Liv?\nHar I andet på hjerte?


Pattedyr Archives - Page 2 of 2 - naturhaven.dk\nBy Naturhaven.dk / June 26, 2020 November 19, 2021 / 3 Comments\t/ Insekter, Pattedyr\nVil du have flere pindsvin i haven? Så læs med i artiklen her, hvor vi har samlet 3 gode råd til, hvordan du bedst hjælper de små stikkende pattedyr. En vild have, også kaldet naturhave, er et oplagt sted for et pindsvin at søge hen. For her er forholdene nemlig helt i top for at …\n3 gode råd: Hjælp pindsvin i haven Read More »\nTop 5: Årets billeder fra naturhaven\nBy Naturhaven.dk / December 30, 2019 December 19, 2021 / 1 Comment\t/ Fugle, Insekter, Naturhaven Awards, Pattedyr\n2019 går på hæld, og mens vi gør os klar til et nyt vildt år i haven, er det tid til at se tilbage. Vi har udvalgt årets 5 bedste billeder fra naturhaven. Årets afslutning er altid en nostalgisk tid. En tid hvor man for alvor kan se tilbage, og mindes alt det der er …\nTop 5: Årets billeder fra naturhaven Read More »


Fra pirattrykker til internationalt musikforlag | Seismograf\n| DMT Årgang 82 (2007) nr. 02 - side 64-69\nEn vigtig krumtap i 1800-tallets danske musikkultur var det, man kan kalde de sekundære håndværkere, nodestikkere, nodetrykkere og frem for alt dem, der besørgede musikken ud til publikum: musikforlæggerne. I midten af århundredet var Københavns musikliv domineret af det agtværdige musikforlag C.C. Lose og Delbanco i Gothersgade 11. Hertil kom en række mindre forlag og musikbutikker, bl.a. Hornemann og Erslev, Plenges musikhandel og P.W. Olsen.\nDet var hos Lose og Delbanco, "man" handlede, og her forvaltedes kulturarven med selvbevidsthed og knækflip. Den levende musik kendte publikum fra symfoniske koncerter, fra teatrene og fra hverdagens ensembler på caféer og danseestrader - og så fra hjemmelivets private musiceren: klaver, guitar, fløjte, violin og sang. Kammerrmusikken udbredte kendskabet til den klassiske trio- og kvartetkultur, og en mangfoldighed af transskriptioner for to- og firhændigt klaver gav borgerskabet indblik i den store musiks operaer og symfonier. Man blev fortrolig med temaerne og kunne nynne med og give den som dannet borger.\nHidtil havde klaverinstrumenter været kostbare - og store. Et håndbygget flygel var forbeholdt folk med penge og plads, men her midt i århundredet tog den industrielle klaverproduktion fart, og det nye mellemklasseborgerskab havde råd til at være med. Taffelklaveret var stadig det mest yndede, men med den danske opfindelse 'jernrammen med krydsbestrengning' blev det opretstående klaver den store artikel på klaverområdet. I ethvert borgerhjem med måtte man have et klaver, og dansk klaverindustri udviklede sig voldsomt. I 1846 blev der i Danmark bygget 321 klaverer, i 1865 603 stk., i 1888 1430 og i 1916 hele 3841 klaverinstrumenter. Der var virkelig efterspørgsel, og kvaliteten var i orden. Det var fabrikker som Hornung og Møller, Hindsberg, Andreas Christensen og Hermann Petersen. Der skulle jo også spilles på instrumenterne, og efterspørgslen efter noder steg også eksplosivt – ikke nødvendigvis efter den mest højbrynede musik, snarere overkommelige spil-let versioner af de store mestre eller af nykomponeret "salonmusik", som lignede. Der kunne sælges rigtig mange noder, men de store gamle firmaer opdagede ikke rigtigt det nye marked, så der blev plads til nye aktører til at tilfredsstille den voldsomt voksende efterspørgsel.\nKobbertrykker og gravør Jens Wilhelm Hansen havde i nogle år leveret såvel noder som omslag til de store forlag og var i branchen kendt som en dygtig og pålidelig håndværker. Han – og ikke mindst hans kone Hanne - havde en sikker fornemmelse for, hvad der var på færde i musiklivet, og i oktober 1853 indrykkede de i Adresseavisen en annonce om salg af Mendelssohns Lieder ohne Worte "til omtrent halv Originalpris".\nDet var en piratudgave af originalen, men det tog man sig ikke så tungt, og der var endnu ingen lovgivning på området. Jens WH kom ud i en mindre priskrig med en anden smart musik-entreprenør, men Jens var den dygtigste, så han gik sejrrig ud af bataljen. Et andet efterspurgt værk, der blev benyttet i klaverundervisningen i alle borgerhjem, var Czernys etuder, som Jens WH også "eftertrykte" i 1853. Sådan gik det slag i slag, og i 1857 besluttede Jens og Hanne, at de ville åbne en strøgforretning med noder og papirvarer på Kongens Nytorv - i Grissons tidligere papirforretning.\nDet må have været rart at komme i den lille kælderbutik, for i løbet af relativt kort tid voksede den sig større, og efter 10 år var de nødt til at udvide med køb af en ejendom på Fælledvej på Nørrebro. Her blev indrettet en butiksfilial, bolig på første sal og trykkeri i et anneks i gården. De nye sporvogne gik lige derud fra Kgs. Nytorv.\nDen store artikel var i adskillige år den lette, romantiske salonmusik med lokkende titler som Aftenklokker, Nonnens Bøn og Des Vögleins Abendlied. Forsiderne svarede til indholdet: følsomme billeder af længsel, natur, kærlighed og romantik. Musikken lignede uden at være det ensatsede klaverstykke, som var formuleret af Beethoven, Schubert, Schumann, Chopin, Brahms ... Og de blev udgivet i store mængder - Fröhlicher Landmann, Turteltäubchen, Die Mühle im Schwarzwald, Nattergalen og Rosen m.m.fl.\nAlfred, Jonas, Frederik, Kristine og Mathilde\nDet gik WH rigtig godt. Han var en dygtig håndværker og en dreven forretningsmand. Forretningen blomstrede, og i slutningen af 70erne var han i stand til at overtage den store gamle forretning i Gothersgade 11 efter Lose og Delbanco. Han var nu blevet den ubetinget største musikforlægger på det danske marked, og hans katalog dækkede det hele - den danske musik og det store udenlandske repertoire. Komponisterne kom til WH for at få deres musik udgivet, og WH havde selv en vigtig opsøgende funktion.\nGamle Jens WHs to sønner, Alfred og Jonas var blevet en del af forretningen, og der var i 1873 antaget en lærling, Frederik Olsen, som blev i firmaet i 65 år! De to unge arvinger til firmaet gik i stigende grad ind i forretningen, og her så man begyndelsen til det symbiotiske samarbejde mellem to chefer, som blev kendetegnende for Wilhelm Hansen i de efterfølgende generationer. Alfred var den udadvendte, der knyttede kontakter. Det var mest ham, der rejste, og det var ham, der tegnede firmaet udadtil. På hjemmefronten var det i højere grad Jonas, der var chef. Han sørgede for de indre linjer og ro og balance hjemme.\nDe to WH-sønner blev gift med to søstre. Men ikke hvem som helst, det var nemlig Kristine og Mathilde, døtre af skuespiller og teaterdirektør Theodor Andersen. Han var en kendt københavner-skikkelse og en magtfuld mand inden for teater og revy. I 1885 og 1886 var der bryllup - Kristine fik Jonas og Mathilde fik Alfred. To celebre familier kom på den måde hinanden nærmere, og grundlaget blev lagt til næste generation WH, idet Mathilde og Alfred fik de to sønner, Asger og Svend, som ca. tyve år inde i det nye århundrede overtog ledelsen af det stadig ekspanderende forlag.\nAlliancen havde ikke alene privat betydning, den beseglede også en forbindelse mellem forlaget og revy og teater. Allerede gamle Jens WH havde et godt øje til revyen, og da revyforfatteren Erik Bøgh slog igennem med revyen Nytaarsnat 1869, var han klar til at udgive nodehæftet, som på forsiden oven i købet blev pyntet med udsigten fra forretningen på Kongens Nytorv. Det blev indledningen til mange års udgivelser af hæfter fra revyerne. WH blev revyforlaget par excellence, og forlaget blev en del af det kleresi, som voksede op omkring de nye privatteatre, dvs. alle andre teatre end Det Kongelige Teater, som indtog en særstatus. Det var teatre som Casino i Amaliegade, hvor Erik Bøghs revy kom op. Og det var det i 1882 byggede Dagmarteater, hvor Theodor Andersen var direktør fra 1884 til 1887. Og dertil kom en mængde mindre scener med et mere eller mindre lødigt repertoire. Men revy blev der spillet.\nDe første revyer var nytårsrevyer, men i løbet af 70erne dukkede der sommerrevyer op, og inden længe var de normen. Den første var Sommerrevyen 1873 på Varieté-teatret, Vesterbrogade 29 (det senere Vester Bio og City Bio). Og herefter gik det slag i slag med sommerrevyer, og Wilhelm Hansen var på sin post og udgav, hvad han kunne overkomme. I 1873 hed sommerrevyen på Frederiksberg Morskabsteater Kaptajn Grants Børn - udgiver WH. Og sådan fortsatte det.\nMed etableringen på adressen Gothersgade gik det kun én vej for Wilhelm Hansen. Han opkøbte til stadighed mindre forlag og var tilsyneladende urørlig. I en annonce i Dagbladet 9.2.1880 bekendtgjorde han således en nødvendig udvidelse af sine forretningslokaler i Gothersgade 11, »da min Forretning ved de to sidste Kjøb af Musikforlag har fået en saa betydelig Forøgelse, at jeg foruden meget Andet er kommen i Besiddelse af: Den hele danske Musiklitteratur.« Hermed hentydede Hansen til det faktum, at virksomheden ved købet af Lose kom i besiddelse af en mængde musik fra den danske guldalder, bl.a. Weyse og Kuhlau og dermed havde et meget repræsentativt katalog over både dansk og udenlandsk musik.\nNy adresse og konkurrence\nMen det var ikke alle, der var tilfredse med udsigten til, at ét musikforlag skulle dominere det hele. En kreds af højrefolk, bestående hovedsageligt af godsejere, stillede sig bag etableringen af et nyt musikforlag med navnet Kongelig Hof-Musikhandel med Henrik Hennings som leder. Forretningen blev annonceret i samme nummer af Dagbladet, som indeholdt Wilhelm Hansens selvbevidste erklæring, og man kan nok tænke sig stemningen i Gothersgade 11, da man læste Hennings’ annonce.\nDet var stærke kræfter, WH kom op imod: Hennings’ bror stod hoffet nær, og han havde ganske sikkert en andel i tildelingen af navnet »Kongelig Hof-«, dertil kom et nært forhold til Det Kongelige Teater, idet Hennings’ kone var primadonnaen Betty Hennings. Kredsen af godsejere – grev Lerche af Lerchenborg, udenrigsminister Rosenørn-Lehn af Guldborgland m.fl. – som stod bag forretningen, fortalte også noget om dens økonomiske styrke. At der også lå en social dimension virker rimeligt: At sådan en opkomling som Wilhelm Hansen skulle komme og sidde på "vores" kultur er vi ikke ret glade for. Hennings blev konkurrent til WH igennem ca. 30 år, indtil det i 1910 lykkedes WH at opkøbe også hans forretning.\nEn anden kendsgerning truede Wilhelm Hansens position, og det var lovgivningen. De lovløse tilstande, som havde muliggjort 1800-tallets piratvirksomhed, var på vej ud, og den 9. september 1886 blev Bernerkonventionen officielt tiltrådt af Tyskland, Belgien, Spanien, Frankrig, Storbritannien og mange flere. Norge, Sverige og Danmark meldte fra med henvisning til de hjemlige lovgivningers beskedne beskyttelsesniveau. Herhjemme havde vi stadig en forældet og utilstrækkelig forfatter- og kunstnerlov, og det var ikke muligt at få den danske rigsdag til at gå med til en tilslutning til den nye konvention. Man tænkte formentlig, at et lille land som Danmark stod sig ved at stå udenfor. Da der var mere, vi kunne hugge fra de andre, end de kunne få fra os, så blæste man på, at vore egne forfattere, kunstnere og komponister blev ladt i stikken. Det blev først efter Systemskiftet - i 1903 - at Danmark bekvemmede sig til at gå med i Bernerkonventionen.\nIndholdsmæssigt fokuserede konventionen på rettighederne vedrørende kopiering og oversættelse, men en generel fremførelsesret for dramatiske og musikdramatiske værker blev også anerkendt. For musikværker var rettigheder til offentlig fremførelse betinget af, at der på den trykte udgave af værket var taget udtrykkeligt forbehold for, at uautoriseret offentlig fremførelse af værket var forbudt.\nFor Wilhelm Hansens Forlag, der udgav mange internationalt gangbare skandinaviske værker, bl.a. af Grieg, var det en ny og alvorlig situation. Det kunne ikke nytte noget, at WH sakkede agterud som følge af nogle tåbelige nationale forhold. Og derfor gjorde WH et klogt modtræk. Firmaet oprettede simpelthen i 1887 et tysk forlag – "Wilhelm Hansen Leipzig". Det var snedigt: De værker, som udkom i Leipzig, var beskyttet af Bernerkonventionen, mens værker fra Bernerkonventionslande, som udkom i Danmark, ikke var beskyttede. Det kunne naturligvis ikke blive ved med at gå, men snedigt var det, så længe det varede. Hennings forsøgte sig med en autorisation fra det store tyske Bärenreiter, men det var Hansens træk, der var det smarteste.\nEfter omkring 30 år i musikforlagsbranchen var Wilhelm Hansens blandt de store i de københavnske forretningsliv. Og privat gik det også fremad. Alfred og Mathilde var flyttet til Gothersgade 11, hvor de fik deres privatbolig på anden sal lige over C.E.F. Hornemans konservatorium, der siden 1880 havde ligget på 1. sal i ejendommen, som i daglig tale hed "Musikhuset". De fik tre sønner, Kaj i 1887, Asger i 1889 og Svend i 1890. Kaj var fra fødslen svagelig og kunne ikke præstere det store, men Asger og Svend skulle senere vise sig at kunne fortsætte traditionen for parløb i direktionen for Wilhelm Hansen.\nDer var noget altmodisch og konservativt over den foreningsaktivitet, der prægede koncertlivet i København i firserne. Det dannede borgerskab havde en forkærlighed for det, de kendte, og koncertarrangørerne gav i et vist mål folk, hvad de ville have. De unge komponister var ikke tilfredse, og en flok af dem dannede kammermusikforeningen Symphonia, som havde premiere ved en koncert i april 1889.\nDagbladet Politiken modtog initiativet positivt og skrev 30. april 1889, at foreningen - synes at skulle få Betydning for vort hjemlige Musikliv. Den vil give Ly for det unges Vækst i den danske Musik, hæge om de ny Spirer, vække Interesse hos Publikum for talentfulde Emner, der vil bane sig Vej ... Thi vi har i Virkeligheden længe savnet et saadant Fristed, hvor de unge kunne afæske Publikum en Dom om deres Arbejder ...\nDet var noget nyt at tale så åbent om ’de unge’ og ’ny musik’. Men der var da også tale om et nybrud, som skulle vise sig meget radikalt. Fire af den unge generations fremstormende talenter og kritikere stod i spidsen for initiativet - alle født lige omkring 1860. De var enige om at fremme den ny musik og rette blikket ud over landets grænser. På hver sin måde markerede de sig i samtiden, men kun én kom for alvor til at gøre en forskel. De fire var 31-årige Robert Henriques, den 32-årige Gustav Helsted, den 25-årige Louis Glass og den 25-årige Carl Nielsen.\nDen betydeligste af de fire, Carl Nielsen, havde i 1884-86 gået på konservatoriet og havde den 8. september 1888 fået opført sit opus 1, A-moll Suite for Strygere ved en koncert i Tivoli. Alfred Wilhelm Hansen, som holdt øje med opdukkende talenter, tilbød Carl Nielsen at udgive den lille suite, og komponisten takkede ja. Og hermed begyndte en ny æra for forlaget i Gothersgade – samarbejdet med Carl Nielsen og i det hele taget det fokus på ny musik, som skulle blive forlagets særlige profil i de kommende generationer. Samtidig blev det begyndelsen til et livslangt varmt venskab mellem Alfred Hansen og Carl Nielsen, som omfattede aktiviteter som rygsækrejser i Europa og fælles promovering af komponistens værker.\nWilhelm Hansen udgav alt, hvad Carl Nielsen skrev – operaer, symfonier, kammermusik og sangene. Sangene udgør en særlig del af Carl Nielsens produktion, som forlaget var med til at gøre til et kærnestof i danskernes musikalske liv. ”Den danske sang” som vi kender den fra Højskolesangbogen, fra skolernes morgensang og fra det danske foreningsliv, blev til igennem dette samarbejde. Imellem 1895 og 1928 udgav WH Danmarks Melodibog – et monument over det danske sangrepertoire i fem bind a 300 sange. På den måde blev WH forbundet med dansk sangkultur. Men nu skete der noget nyt. Carl Nielsen og en gruppe omkring ham med bl.a. Thomas Laub, Thorvald Aagaard og Oluf Ring lancerede en ny folkelig sang med forbillede i J.A.P. Schultz’ Lieder im Volkston (1782). Den enkle, djærve folkelige fællessang blev sat op imod den kunstlede romantiske solosang. Stærkt blev budskabet formuleret i de to gange En snes danske Viser af Carl Nielsen og Thomas Laub fra 1915 og 1917.\nTil forlagets generelle udgivelsesprofil var nu etableret to specialområder, som blev mærkesager for forlaget – den ny musik og den danske sang.\nDe to unge sønner, Asger og Svend, tog over fra deres far og farbror i begyndelsen af tyverne. Forlaget var på sin absolutte højde, og såvel nationalt som internationalt var forlaget blevet en betydelig spiller på et stadigt voksende marked for musik med udlændinge som Sibelius, Stravinskiy og Schönberg i kataloget.\nMed generationsskiftet ændrede forholdet til Carl Nielsen sig. Det var svært at fastholde det kammeratlige forhold, som havde holdt til mange kriser igennem årene, og i 1925 brød uvejret løs. Carl Nielsen langede i Politiken voldsomt ud efter bl.a. musikforlæggerne generelt, men det var tydeligt for alle, at adressen var Wilhelm Hansen. Det førte til et uforsonligt brud, som ikke blev lægt i Carl Nielsens levetid.\nI mellemkrigstiden var musiklivet i kraftig vækst. Den musikalske import - især på det lettere område - kom nu fra USA imod tidligere Tyskland. Film og revy leverede masser af musik, og WH var med. Og det nye medie, radioen, vendte op og ned på alt. Et område, som nu påkaldte sig stærkt øget opmærksomhed, var den musikalske ophavsret. Også på dette punkt var WH i front. Asger og Svend var helt klar over, at det var nødvendigt med en langt mere fintmasket kontrol, systematik og konsekvens inden for hævdelse af rettigheder og ophavsret. De to brødre tog meget tidligt i radioens liv - i 1926 - initiativ til oprettelsen af den såkaldte "Radiokasse", hvori Statsradiofonien honorarer skulle opsamles, og hvorfra de skulle fordeles videre til dem, der havde krav på honorar. Det var forløberen for KODA, som - også på WH brødrenes initiativ - blev stiftet i november 1926.\nDet var et betydeligt gennembrud for hele ophavsret- og rettighedsområdet, men det skulle vise sig at være ganske vanskeligt at komme igennem med. Nogle områder var især genstridige. Det var biografejerne og restauratørerne. De slog sig i tøjret, for de anså musik for at være en lige så selvfølgelig del af livet som luften, vi indånder. Skal man nu til at betale for det! Adskillige retssager og øvrige tvistigheder senere blev det som bekendt KODA og de øvrige rettighedsorganisationer, som sejrede, og igennem alle årene har der siddet en direktør for WH i KODAs råd.\nWilhelm Hansens interesse i revy og teater gav de to brødre blod på tanden til at blive teaterejere, og i midten af 1930rne engagerede de modearkitekten Arne Jacobsen til at tegne et nyt Bellevueteater i tilknytning til den meget roste bebyggelse Bella Vista i Bellevuebugten. Den pragtfulde bygning stod færdig i 1936, og der var premiere den 14. juni 1936 på en gallaforestilling med Liva Weel i hovedrollen. Der var lagt op til det helt store, men desværre gik det ikke helt efter planen. Anmelderne var ikke entydigt begejstrede, og sæsonen blev relativt kort. Et lignende forløb så man året efter, og det tredje år besluttede ejerne af teatret at lave det om til et operetteteater.\nSuppés Den skønne Galathea blev sat op i 1938 med Max Hansen og Hans Kurt og blev en pæn succes, som gav direktør Otto Jacobsen blod på tanden til året efter at sætte Ralph Benatzkys operette Sommer i Tyrol op – med Osvald Helmuth som Leopold. Operetten havde haft kanonpremiere i Berlin i 1930, så den lå lige til højrebenet. Osvald var betænkelig, men accepterede rollen. Det blev en komplet fiasko, og han måtte efter premieren erstattes af sangeren Marius Jakobsen. Forestillingen blev nu pænt modtaget, men teatret havde spillet sig ud, og efter en sæson med Charley’s Tante med Ebbe Rode i 1943 var det slut, og teatret gik ind i en lang årrække som biograf og andet, indtil Jes Kølpin i slutningen af 70erne tog over og førte teatret tilbage til sin oprindelige skikkelse og viste, hvad brødrene Wilhelm Hansens visioner i virkeligheden kunne føre til.\nWilhelm Hansen fortsatte med revy og film, og med tidens betydeligste komponister tilknyttet – Kai Normann Andersen, Svend Gyldmark, Aage Stentoft m.fl. – fortsatte forlaget med at være dominerende på dette felt. Under den tyske besættelse blev revyen farlig, og allerede i 1940 kom Kai Normann Andersen og Poul Henningsen i censurens søgelys med forestillingen Dyveke på Riddersalen. Med elegance og frækhed snoede de sig gang på gang udenom, og WHs katalog rummer adskillige perler fra tiden - Man binder os paa Mund og Hånd, I dit korte Liv m.m.fl.\nLone og Hanne\nNæste generation i spidsen for forlaget var igen et par. Denne gang to kvinder, døtre af Svend Wilhelm Hansen og Lissen, født Bendix. Deres døtre Hanne og Lone gik ind i firmaet og fik en solid musikforlagsuddannelse hjemme og i udlandet. De overtog gradvist ledelsen af forlaget, og sidst i 50erne var de direktører. Også deres tid var præget af den synergi, som kan vokse ud af at være to om at dele ansvaret. De levede i en balance, hvor Hanne var den udfarende og udadvendte, mens Lone i højere grad var derhjemme, støbte kuglerne og passede sin familie, som udgjorde ægtemanden, buntmager Finn Birger Christensen, sønnen Jens og datteren Tine, som skulle blive firmaets næste direktør.\nHundredårsjubilæet med to gamle og to unge direktører blev en fejring af et forlag i fuld blomst. De gamle benyttede lejligheden til at trække sig tilbage, og nu var det så Lone og Hanne, der skulle føre firmaet videre.\nVagn Holmboe var WH’s store danske komponist efter Carl Nielsen, og han blev lærer for hvad, vi kan kalde "Per Nørgård-generationen" - de unge komponister, som begynder at gøre sig gældende i 1950erne. Per Nørgård, Pelle Gudmundsen-Holmgreen, Ib Nørholm og mange flere var det nye hold hos WH. Per Nørgård var promoveret af ildsjælen Niels Viggo Bentzon, som var i stald hos WH hele sit lange komponistliv. I lighed med Carl Nielsen udkom Per Nørgård som meget ung hos WH, men han blev der, og til dato er det blevet til over 300 udgivelser. Lone og Hanne var meget interesseret i denne generation, nordmanden Arne Nordheim blev en del af huset, og de hævdede i det hele taget i deres tid forlagets særlige ny-musik profil.\nEn anden side af firmaets områder gjorde de to direktører til kærneområde – de pædagogiske udgivelser. Halvfjerdsernes rytmiske nybrud inden for det pædagogiske område havde de blik for, og i løbet af 70erne og 80erne udkom en lang række spille- og sammenspilsbøger til skole- og gymnasieundervisningen. En intensiv kursusvirksomhed fordelt på afdelingerne i København, Århus og Odense fulgte disse udgivelser op.\nForlaget blomstrede, og bredden i udgivelserne rakte fra det kolossale klassiske katalog til Melodi Grand Prix, Sebastian, jazz, nyere kormusik - "rytmisk" og "klassisk" - visesang etc. etc., men der var en fornemmelse af, at de mange aktiviteter ikke kunne fortsætte. Der var behov for nytænkning, og en del af den blev lagt i hænderne på Lones datter Tine, som er uddannet cand.jur. ved Københavns Universitet med ophavsret som særligt område.\nI 1988 stod det klart, at firmaet for at kunne overleve måtte sælges. Og en dag sidst i november blev de ansatte præsenteret for Bob Wise, direktøren for det engelske Music Sales, og det stod klart, at i fremtiden ville WH gå videre som et selvstændigt musikforlag under Music Sales og med Tine Birger Christensen som direktør.\nFirmaet flyttede til Bornholmsgade, opgav strøgsalget, som overgik til Dan-Musik, og fortsatte den hidtidige forlagsvirksomhed fra den nye adresse. Mange af aktiviteterne blev droslet ned, men kerneområderne - udgivelse af samtidsmusik, trykning og salg af musikken i det store katalog, forvaltning af rettigheder etc. – blev fastholdt. Nye generationer kom i stald hos Wilhelm Hansen.\nEfterfølgerne og delvis elever af Per Nørgård-generationen blev forlagets fornyelse. Traditionen med at "de gamle" tog nye talenter med ind til forlaget fortsatte. Poul Ruders, Hans Abrahamsen, Karl Aage Rasmussen, Bo Holten, Anders Koppel, Peter Bruun, Niels Marthinsen, Bent Sørensen og mange flere var klar til at vise flaget. WH’s katalog voksede, og den nye generation havde masser at byde på. Der var ingen tegn på afmatning. Og årene op til 150-års jubilæet i 2007 var både kvantitativt og kvalitativt en stor periode. Der er en mangfoldighed over denne nye WH-generation. Der skrives operaer, symfonier, instrumentalkoncerter - ja, hele det gamle repertoire holdes i gang. Samtidig foldes en ny kreativitet ud som en smeltedigel af før og nu, nær og fjern, gammelt og nyt.\n150 år og fuld fart frem\nI marts 2007 fandt den første 150-års fejring sted i Pumpehuset i København. Det blev en demonstration af WH’s situation. Bent Sørensen stod som sin generations centrum og forlagets stærke kort for tilrettelæggelsen, og et suverænt spillende Athelas Sinfonietta Copenhagen førte publikum igennem en perlerække fra Carl Nielsen til nu. Pietet over for forlagets komponister prægede begivenheden, men samtidig skinnede en vilje til fornyelse igennem.\nFornyelse læstes igen og igen på og imellem linjerne, og en ny generation viser også her sit ansigt, personificeret ved sjette generation Wilhelm Hansen, Tines datter Louise-Marie Törnquist, som i 2006 blev ansat i familiefirmaet som management trainee. Fornyelse ses også i to vigtige begivenheder i de seneste år – købet af jazzforlaget Storyville og etableringen af firmaets medieafdeling. Med Storyville kom WH i besiddelse af et kæmpestort katalog af jazzoptagelser, samlet af den legendariske Karl Emil Knudsen, og i WH-regi fortsætter nu udgivelsen af denne enestående samling af jazzklenodier.\nMedieafdelingen sætter fokus på at gøre WH til en aktiv spiller i en verden af spillefilm, reklamefilm, radio, tv og internet. Dels skal WH’s store katalog og mange komponister bruges i nye sammenhænge, dels skal WH ind og være med, hvor det sker, når musikken skifter funktion og publikum. WH skal være talentspejder, igangsætter, A&R, etc. - ikke bare vente på, at andre får idéerne og så tage telefonen og ekspedere bestillingerne, men selv være der som et lyslevende katalog med masser af uprøvede muligheder. Og så naturligvis være det, som WH altid har været - musikforlag.


Kort over Hostels i Balchik, Bulgarien. Gadekort over vandrerhjem\nGadekort over hostel i Balchik, Bulgarien\nSe alle Vandrerhjem i Balchik\nBrug vores interaktive kort til at lokaliserer hostel i Balchik efter område. Du kan se dette som enten et kort over Balchik eller som et satellitbillede. Du kan også søge efter ledige pladser på hostel i Balchik, checke priser, se billeder og booke online uden bookinggebyr. Nogle vandrerhjem er muligvis ikke på kortet i deres rigtige fysiske lokalisering. Hvis du er klar over nogle forkert placerede hostel, venligst kontakt os.\nTilbage til listen med Vandrerhjem i Balchik Brug det interaktive kort over hostels i Balchik til at lokalisere overnatning i Balchik efter område. Du kan zoome ind eller ud på kortet og bruge listen til venstre (eller klik på kortpindene) for at se mere information om hvert enkelt hostel. Hvis du ikke kan finde et egnet hostel i Balchik, kan du kigge på vores billige hoteller i Balchik.


Græsk Yoghurt Arkiv - Råvarecirkus.dk\nHomePosts Tagged "Græsk Yoghurt"\nGræsk Yoghurt Tag\nBagte grøntsager med masser af cremet yoghurt og feta i rigelige mængder er bare altid en succes. På en normal hverdag ville vi spice den op med masser af frisk rosmarin, olivenolie i rigelige mængder og måske lidt lammekrone on the side.\nMen i denne uge er det spareuge, mens vi forsøger at finde ud af, om man kan spise lowcarb og dyrevenligt for under 150 på en uge.\nMen retten fungerer faktisk godt helt uden alt det der luksus. Du skal bare tilberede grøntsagerne rigtigt – og længe. Det betyder, at de skal være møre og gennembagte inden de møder gratinen. Fetaen er et must og sætter prikken over i’et.\nDu kender raitaen; den klassiske yoghurtdip vendt med agurk og måske lidt mynte, og som smager forrygende til butter chicken, rogan josh og alle de andre indiske curries.\nDet her er the real stuff, som jeg har lært af en rigtig sød pakistansk kvinde. For om den er indisk eller pakistansk er ikke et område, jeg tør vove mig ind på.\nHvis du billed-søger på raita masala får du en skøn blanding af noget der ligner denne ret og så nogle små kartoner med fine farver. Årsagen er såre simpel, at vestens convinience med fuld hammer også har ramt vores mere autentisk-idylliserede medsøstre fra p\nPakistan, Indien mm. For hvem gider stå og mose med spidskommen, chilipulver og sennepsfrø, når man kan gå ned til sin lokale grønthandler eller købmand og købe en pose raita-masala blanding?\nSå her får du to opskrifter. Den moderne og lette, som jeg har lært den af min rare pakistanske køkken-mester, og så den som jeg har sjusset mig til efter lidt googlerier og et kig på krydderihylden. Begge dele smager forrygende:


Her er Caroline Wozniackis store mål for 2016 - MX.dk\nAf Jakob Melgaard - 15/12-15 10:57\nHer er Caroline Wozniackis store mål for 2016\nCaroline Wozniacki glæder sig til de fire grand slam-turneringer næste år, men der er en turnering, hun ser mere frem til.\n2016 er et OL-år, og derfor rykker Australian Open, French Open, Wimbledon og US Open et hak nedad på Caroline Wozniackis liste over målsætninger efter nytår.\n- Jeg glæder mig selvfølgelig til de fire grand slams I 2016, men jeg glæder mig især til OL i Rio. OL er kun hvert fjerde år, og det er bare en helt speciel oplevelse. Der er en helt fantastisk stemning og team spirit, som jeg ikke oplever i min dagligdag, siger den danske tennisspiller til magasinet Idrætsliv, som bliver udgivet af Danmarks Idrætsforbund.\nHun satser hele butikken på, at hun kan få en OL-medalje med sig hjem fra Rio.\n- Jeg har jo været med to gange før, og denne gang er det helt sikkert et stort sportsligt mål for mig at vinde en medalje.\nI 2008 i Beijing tabte den dengang 18-årige Caroline Wozniacki til den senere guldvinder Elena Dementieva, og i 2012 var hun uheldig med at rende ind i Serena Williams i kvartfinalen.\nMen denne gang skal det være!\n- Det bliver en helt anderledes Caroline end de andre gange. Jeg har meget mere erfaring end tidligere, og så er jeg selvfølgelig blevet ældre og har lært en masse. Jeg har prøvet rigtigt meget i min karriere. Derudover ved jeg hundrede procent, hvordan det er at være t lOL, og derfor tror jeg også på, at en medalje er mulig, siger hun.\n- Jeg har været nummer et i veden, jeg har vundet over alle de andre spillere, der kommer til OL-turneringen, så jeg tror på mig selv. Selvfølgelig handler det om, at alt skal flaske sig i sådan en turnering, men jeg går selvfølgelig efter det bedst mulige resultat, siger hun.\nTror du, at Caroline Wozniacki kan vinde en medalje ved OL i Rio?